Mesaz Par Prezidan Larepiblik, Msye Wavel Ramkalawan alokazyon Lazournen Enternasyonal Ners 2021 - Messages - State House Seychelles | Office of the President\nMesaz Par Prezidan Larepiblik, Msye Wavel Ramkalawan alokazyon Lazournen Enternasyonal Ners 2021\n11 May 2021 | Health\nSa lannen, nou komemor lazournen enternasyonal bann ners, le 12 me, pandan en moman ki tou nou bann ners pe anmenn sa lalit asarne pour donn meyer swen ki posib tou nou bann frer ek ser ki’n enfekte avek viris corona e osi pour anpes lezot ganny enfekte.\nNou konnen ki sa i en travay tre difisil. Bokou ners, zot menm, zot in ganny enfekte avek sa viris. Serten in ganny enfekte pandan ki zot pe desarz zot bann enorm responsabilite e lezot in ganny enfekte dan lakominote kot zot sirkile. Pe enport ki fason ki zot in ganny enfekte, konsekans lo sistenm lasante, i parey swivan zot lenfeksyon. I reste mwens ners pour travay e donn sa swen de kalite ki neseser e alors plis ners i bezwen travay ekstra, avek gran risk pour zot epize par pwa ek volim responsabilite adisyonel ki lo zot.\nMe malgre tousala, tou bann ners pe kontinye travay,kor e am, lannwit ek lizour. Zot devosyon, zot patriyotizm, zot profesyonalizm I rasir lepep an antye ki, avek zot, nou reste touzour dan bann bon lanmen.\nMon ti a kontan fer rapel pep Seselwa ki pandan sa pandemi COVID-19, nou bann ners pa pe zis travay dan bann lopital ek dan bann sant tretman, obor lili pasyan. Zot osi pe travay dan ladministrasyon, lo laliny telefonn dirzans 141, dan prevansyon ek kontrol lenfeksyon, dan bann sant depistaz, dan bann servis sirveyans ek repons, kot APDAR, dan bann lekol primer ek segonder, dan lekol NIHSS, dan prizon, dan lakour pour bann dimoun aze, dan lakour pour bann dimoun avek maladi mantal, dan bann klinik ek laboratwar prive e plizyer lezot landrwa ankor. Menm nou minis lasante i en ners par profesyon. Dan Lasanble Nasyonal osi, i annan serten manm onorab ki’n anmenn sa leker ek sa konpasyon profesyon ners dan politik. Ek sa misyon ek vokasyon pour ede fer en diferans i fer en ners vin en personalite remarkab, partou kot i ete.\nTousala i montre nou lanpler sa travay eksepsyonel ki ners pe fer dan nou pei konmela, e ki zot in toultan fer pour Sesel okour bann lannen kin ekoule.\nMon salye sa kontribisyon sibstansyel e mon enplor tou bann zonm ek fanm ki’n pran profesyon ners, pour kontinye travay dir e pli dir ankor pour ed nou pei sorti dan sa sitiasyon difisil ki nou ladan.\nProfesyon ners i en profesyon avek en lavwa enportan – en lavwa for pour fer pledwari, en lavwa for pour edike, en lavwa for pour dirize.\nProfesyon ners in karakteriz listwar nou sistenm lasante e i pour kontinye karakteriz son lavenir.\nMon swet tou bann ners bon kouraz pandan sa pandemi e mon demann zot tou pour kontinye elev valer zot vokasyon nob e kontinye elev repitasyon nou sistenm lasante.\nBonn fet lazournen ners.


Konsonmater, ki kantite ou konnen ?\nIn annan bokou alert ki konsonmater in gannyen pandan lannen 2011. Serten pou vin an aksyon an 2012. Enn parmi i VAT (Value Added Tax) oubyen taks lo bann valer azoute.\nVAT i larzan ki azoute lo pri bann komodite ek servis ki konsonmater i bezwen peye kan zot aste prodwi ek servis. Mon dir byen konsomater ki peye.\nI enportan alor ki konsonmater i vin pli konsyan e pli alert lo tou sa ki pe pase anseki konsern VAT. Pa les nou konsonmater ganny anbete kot bann ki anvi profit plis i servi sa pour abiz lo nou febles, linyorans.\nEn pe letan pase dan lannen 2011 Minister Finans ti pibliy serten lartik pour eksplik piblik/konsonmater lo VAT.\nNatcof i konsyan ki bokou konsonmater pann met li azour avek sa bann leksplikasyon. Sa i enn nou febles, kot nou pa pran ase nou responsabilite. Konsonmater i devret vin pli serye dan son bann desizyon toulezour.\nParey bokou nou in konpran, kou lavi atraver lemonn antye i dezour an zour ogmante, e isi Sesel nou pa pe ganny eparnye avek sa menm fenomenm. Alors, i nou responsabilite rode ki mannyer nou kapab fer fas avek par evalye nou stil lavi. Sa i a ed nou kapab viv avek.\nI nepli letan pour nou asize e dir en lot dimoun a dil avek sa sityasyon toulezour. Sa i responsabilite sakenn de nou, nenport ki laz ki ou ete. I nepli letan pour nou reste a lekar e dir sa pa mon zafer e reste trankil e les sityasyon lavi sanze limenm. I pa pou sanze si nou pa met lafors ansanm e fer li sanze.\nNatcof in fer bokou pour edik konsonmater pour zwe zot rol koman en partner dan lemonn komers. I annan ki pe seye me i mank ankor bokou pour ki nou lafors i vin pli efektiv. Tro souvan nou tro dousman, nou pa solider ase e nou pa pran aksyon ki fodre.\nToultan ki nou pa ganny afekte e menm abize nou pa bouze. Sa fason fer pa pou ede. Prevansyon i pli bon ki gerizon. Annou fer prevansyon sak fwa ki nou kapab.\nNatcof pou kontinyen travay pour byennet konsonmater me i pou bezwen fer li ansanm avek konsonmater. Sa i rezon akoz Natcof pe demann konsonmater ki enterese pour zwenn ansanm, zwenn Natcof pour nou kapab defann nou drwa. Pour kapab fer sa fodre ki tou konsonmater nou arm nou avek bann konnesans ek talan.\nAn 2012, Natcof pou kontinyen avek son bann progranm sansibilizasyon pour agrandi konnesans konsonmater lo bann size ki afekte zot. I pou osi devlop zot talan ki mannyer pour azir dan bann diferan sityasyon.\nLinyorans pa pou ed nou rezourd nou problenm. Annou fer en zefor, met nou ansanm avek lorganizasyon Natcof pour nou konn pran nou responsabilite. Nou bezwen azir e azir byen atraver nou bann aksyon endividyel e kolektif.


Byenveni dan Sit Web Lenstiti Kreol\nLenstiti Kreol | Moutya\nPaz Prensipal : Moutya\nI fasil Terminolozi\nLazournen Enternasyonal Lalang Maternel\nKriter Konkour Literer\nLalis Liv kin pibliye\nPri liv avant\nTradisyon Oral dan kiltir Seselwa Isi Sesel, kan nou koz lo tradisyon oral, nou pe souvan fer referans avek bann rakontaz ek zedmo oubyen sanson ek lanmizik ki’n sorti kot en zenerasyon pour al kot en lot atraver letan, depi ou menm apre ki bann premye zabitan ti etabli zot Sainte Anne an 1770. Serten parmi nou bann tradisyon oral i annan zot lorizin dan sa lepok; setadir zot ti konmans avek premye zabitan, me serten karakter ek konteni in evolye avek letan, tandis ki lezot in ganny entrodwir pli tar avek larive bann lesklav libere osi byen ki lezot imigran parey bann Endyen, Sinwan ek Angle.\nNou annan konman legzanp bann kont ek lezann, parmi lekel i annan ki depikte bann siperstisyon atase avek serten fenomenn natirel dan zistwar Sesel (War Georgine Robert, 1999). Nou osi annan bann zistwar parey Soungoula (War Choppy ek Salomon, 2004), en karakter Afirken ki’n byen entegre li e ki’n evolye dan kiltir Seselwa. Serten lezot karakter tel ki Pti Zan in plito reste statik dan zot versyon orizinal.\nNouvo zenerasyon Seselwa in kontribye en kantite anver nou tradisyon oral. Alor sa bann rakontaz oubyen sanson ekst. pa neseserman date depi dezyenm lanmwatye dizwityenm syek letan ki sivilizasyon Seselwa ti konmanse.\nEnn parmi nou bann tradisyon oral anver ki nouvo zenerasyon in kontribye bokou i moutya. I annan telman sanson moutya ki zot parol i refer a en Sesel pli modern ki bann serser i war li difisil pour dir egzakteman kan dimoun ti konmans sant moutya. Anfet, set a moutya ki sa travay i konsakre.\nCopyright © 2009 Creole Institute, Republic of Seychelles


[Exclusive] Goodlands: Fardeen 27 An “Mo lamour pou Amina inn vinn koumadir enn pomdamour gate” – La Gazette Moris\nLinn plin dan enn relasyon kot zis so tousel pe fer tou. Fardeen* (prenon fiktif), enn antreprener ki ena 27 an ek abit Goodlands, inn apros nou azordi pou rakont so kalver apre 10 an an relasyon avek Amina, 24 an ek abitant Port-Louis.\nFardeen inn konfie ki li nepli resanti enn lamour resiprok apre 10 an lamour ki linn partaze avek so kopinn. Li ti tonb amoure avek Amina an 2007 kan li ti pe fer Upper six ek so kopinn ti ena 14 an sa lepok-la. Se Amina* (prenon modifie) ki ti propoz li ek zot ti zouen dan Goodlands apre ki zot ti fer konesans lo Facebook.\nTou ti korek okomansman me so kalver inn koumanse depi ki Amina inn rant universite. “Li nepli mem personn. Li nepli trouv letan pou mwa. Mo santi mo leker lour paski li nepli ekout mwa. Amina inn vinn indepandant ek li fek rant travay kot monn dir li mo pa kontan so lanvironnman travay,” Fardeen explike.\nDepi Fevrie 2017, li travay Ebene dan enn sant dapel. “Li koumans sorti aswar. Li pa telefonn mwa. Monn fini fer li zouen tou mo lafami ek zame monn zouen enn manb so lafami. Li dir mwa apre kan li korek kote finans ki li pou al de lavan avek nou relasyon. Mo extra anvi zouen so bann paran pou koz lo nou relasyon. Omwin nou fer enn reunion fami ou pas enn bag, mo latet ti pou anplas. Me Amina nepli konpran mwa,” Fardeen konfie.\nAn Juin, Fardeen inn desid pou fianse avek Amina me linn refuze kategorikman. Bann paran Fardeen inn demann li kan li pou marye ek kan li pou al de lavan avek Amina. Me nou interlokuter pena repons ek li dan nwar. “Mo panse so lespri inn sanze depi linn rant travay. Depi li kolez monn ankouraz li pou aprann ek rant universite. Tou monn fer pou li,” li dir an larm.\nEna plizir zafer inn sanze dan zot relasyon kot Fardeen pa kapav inpoz lo so kopinn Amina. Zot inn asize ek koze me so kopinn fer latet dir ek touzour tir pretex ki apre pou fianse ou marye. “Li sorti aswar pena ler. Mo pa dout li me ena kitsoz kinn sanze. Monn mem donn li enn loto pou roule. Monn investi boukou kote so ledikasyon. Aster kan mo leker lour ek anvi al de lavan avek nou relasyon, li kas mo leker. Mo lamour pou li inn vinn koumandir enn pomdamour. Res zis pou fer enn rougay,” Fardeen explike.\nLinn apros nou pou konsey publik. Eski zot kapav konsey Fardeen? Met enn komanter anba li pou lir. Fardeen pann rakont sa zafer-la ni so bann pros ek kamarad. Linn koumans gengn depresyon ek so latet fatigue toulezour. Mersi lepep.\nPrivya, Mama Enn Zanfan Ek Enceinte, Retrouve Li Lo Lari Apre Ki So Mari Inn Met Li Deor


Ziza Bafana Arrested ! - GANDAlebs\nZiza Bafana Arrested !\nBy | Sep 15, 2020, 07:04 AM | Ziza Bafana | Drama\nRagga-Dancehall singer Richard Kasendwa alias Ziza Bafana has been charged with fresh charges upon completing the mandatory 14 days COVID-19 quarantine.\nThe "Pomini" singer and his six (mates with whom he held a prohibited music show at Happiness Motel on 30th August, 2020, have been transfered to Kyotera Police Station upon discharge by Mutukula Migration Health Assessment Center.\nRead More: Hit And Run: Geosteady Is In Trouble !\nThe ragga singer claimed that he was not arrested for violation of the COVID-19 rules but for chanting the ‘People Power’ slogan during a show he performed at a few weeks ago in Tanzania during the lockdown.\n"Friends and Family (soljahs) we have finished up the 14 DAY QUARANTINE COURSE under different situations down this side of which we prayed for so as to be free but to make matters worse, we have been forwarded to KYOTERA POLICE STATION for charges which we never committed. This is another kind of mistreatment! PLEASE PRAY FOR US 🙏🏾🙏🏾," stated Ziza Bafana through his socials.\nFriends and Family (soljahs) we have finished up the 14 DAY QUARANTINE COURSE under different situations down this side of which we prayed for so as to be free but to make matters worse, we have been forwarded to KYOTERA POLICE STATION for charges which we never committed. 🙏🏾🙏🏾 pic.twitter.com/d8GvXxOskY\n— ȤƖȤƛ ƁƛƑƛƝƛ (@ZizaBafanaUg) September 13, 2020


Sa semenn dan Lasanble Nasyonal-Kat minis pou vin reponn kestyon\nMinis pour Zafer Entern ek Transpor, Msye Joël Morgan, e Minis pour Zafer Sosyal, Devlopman Kominoter ek Spor, Msye Vincent Meriton, pou osi prezan pour reponn en kestyon sakenn.\nKestyon pour Minis Morgan i relye avek logmantasyon dan bann ka aksidan semen dan ki bann bis SPTC in enplike resaman, e lot kestyon pour Minis Meriton i an relasyon avek gro dezas ki ti afekte trwa distrik dan les Mahé osi byen La Digue, pli boner sa lannen.\nPou osi annan en kestyon dirzans par lider lopozisyon dan Lasanble, Onorab David Pierre. Kestyon par Onorab Pierre pou ganny adrese avek minis responsab pour transpor, Msye Joël Morgan, e osi minis responsab pour lanplwa, Manmzel Idith Alexander lo alegasyon ki laliny aeryen Qatar Airways in deside pour retir son bann vol Sesel.\nLasanble Nasyonal pou finalman konsider en mosyon ki pou ganny table par dirizan zafer gouvernman dan Lasanble, Onorab Marie-Antoinette Rose. Son mosyon pe demann laprouvasyon en lagreman ant gouvernman Sesel ek lafors arme gouvernman Rwayonm Norvezyen baze isi Sesel dan lankadreman loperasyon militer anti-piratri.


Bracelet kaki en caoutchouc - BT6232\nBracelet kaki en caoutchouc BT6232\nCe bracelet kaki en caoutchouc sera le compagnon idéal pour votre montre Connected. Ref. BT6232\nBracelet kaki en caoutchouc


Tirlor Vetements - Kocca\npantalon ? patte en jaquard ? rayures\n50%Coton, 42%Polyester, 4%�lasthanne, 4%Autres fibres


Kreater, “Sa Enn ki’n fer Lesyel ek Later” | Apros Bondye\nPwisans pour kree—“Sa Enn ki’n fer Lesyel ek Later”\n1, 2. Konman soley i demontre pwisans Zeova pour kree?\nKI I arive letan ou debout obor en dife en zour swar ki fer fre? Ou met ou lanmen zis sa distans ki fodre, pour ou kapab apresye sa bon pti lasaler. Si ou avans tro pre, ou pa pou kapab siport sa lasaler. Si ou avans tro lwen, ou pou santi sa lafreser lannwit, e ou pou ganny frison.\n2 I annan en “dife” ki sof nou lapo dan lazournen. Sa “dife” pe brile apepre 150 milyon kilomet avek nou! * Ki kantite pwisans soley i annan ki ou kapab santi son lasaler tou sa distans! Pourtan, zis sa distans ki fodre, later i fer letour sa four ekstraordiner ki vreman tre so. Si later ti pas tro pros avek soley, tou delo lo later ti pou evapore; si later ti pas tro lwen, tou delo ti pou kaye. Dan tou le de kondisyon, lavi pa ti pou kapab egziste lo nou plannet. Deplis, lalimyer soley ki esansyel pour lavi, i prop e efikas, osi byen ki agreab.—Eklezyast 11:7.\nSoley i enn parmi bann sours lalimyer ki Zeova in kree\n3. Ki soley i ansenny nou?\n3 Kantmenm sa, menm si zot lavi i depan lo soley, plizyer dimoun i pran soley pour nanryen ditou. Alor, zot pa arive vwar ki soley i kapab ansenny nou. Labib i dir ki se Zeova ki’n fer bann sours lalimyer ki enkli soley. (Psonm 74:16) Wi, soley i anmenn loner pour Zeova, “sa Enn ki’n fer lesyel ek later.” (Psonm 19:1; 146:6) I zis enn parmi sa plizyer keksoz dan lesyel ki ansenny nou konsernan sa gran pwisans ki Zeova i annan pour kree. Annou egzamin pli an detay serten sa bann keksoz dan lesyel, lo later ek lavi ki lo la.\n“Lev zot Latet, gete”\n4, 5. Ki kantite pwisan e ki groser soley i ete, me ki mannyer i ete konpare avek lezot zetwal?\n4 Parey ou konnen, nou soley i en zetwal. I paret pli gro ki bann zetwal ki nou vwar aswar, parski konpare avek zot, soley i pli pre avek later. Ki kantite pwisan i ete? Dan son milye, soley i apepre 15 milyon degre santigrad. Si ou ti kapab pran en pti bout dan milye soley groser latet en pin e met li la lo later, ou pa ti pou kapab debout sen e sof en distans 140 kilomet avek sa pti sours lasaler! Tou le segonn, soley i larg menm kantite lenerzi ki leksplozyon plizyer santenn milyon bonm nikleer.\n5 Soley i sitan gro ki plis ki 1,300,000 plannet groser nou later i kapab antre ladan. Eski soley i en zetwal ki annan en groser ekstraordiner? Non, bann astrononm i apel li en pti tas zonn. Zapot Pol ti ekrir ki “labote sak zetwal i diferan avek en lot.” (1 Korentyen 15:41) I pa ti kapab realize ki kantite vre sa bann parol enspire ti ete. I annan en zetwal ki sitan gro ki si i ti’n ganny plase kot soley i ete, nou later ti pou anndan li. Si en lot pli gro zetwal ti ganny plase kot soley i ete, i ti pou ariv ziska kot plannet Satern. Sa plannet i sitan lwen avek later ki i ti pou pran en navet spasyal kat an pour ariv laba, menm si i ti pe voyaz en vites 40 fwa pli vit ki en bal fizi!\n6. Konman Labib i montre ki lakantite zetwal i tro bokou pour en imen konte?\n6 Sa ki pli enpresyonan apard groser bann zetwal se zot lakantite. Annefe, Labib i sizere ki bann zetwal i preski pa kapab ganny konte parey “disab dan lanmer.” (Zeremi 33:22) Sa deklarasyon i vedir ki i annan bokou plis zetwal ki sa ki nou lizye i kapab vwar. Apre tou, si en ekriven Labib, parey Zeremi, ti’n get dan lesyel aswar e ti’n esey kont zetwal ki i ti vwar, i ti pou’n kont apepre trwa mil. Sa i lakantite ki nou kapab vwar avek nou lizye aswar. I apepre lakantite gren disab ki ou lanmen i kapab anmase. Me an realite, i annan en kantite zetwal parey disab dan lanmer. * Lekel ki kapab kont sa kantite zetwal?\n“I apel zot tou par zot non”\n7. (a) Apepre konbyen zetwal nou galaksi Lavwa Lakte i annan, e ki nou kapab dir lo sa lakantite? (b) Akoz i enteresan ki bann astrononm i vwar li difisil pour konn lakantite galaksi, e ki sa i ansenny nou lo pwisans Zeova pour kree?\n7 Izai 40:26 i reponn: “Lev zot latet, gete. Lekel ki’n kree sa bann keksoz? Se sa Enn ki pe fer marse sa larme, zot tou zot la. I apel zot tou par zot non.” Psonm 147:4 i dir: “I pe kont lakantite zetwal.” Ki kantite zetwal i annan? Sa pa en kestyon fasil pour reponn. Bann astrononm i estimen ki i annan plis ki 100 bilyon zetwal zis dan sa group zetwal ek plannet ki apel galaksi Lavwa Lakte. * Me nou galaksi i zis enn parmi sa kantite galaksi ki egziste, e en kantite sa bann galaksi i ranpli avek bokou plis zetwal ki pour nou. Ki kantite galaksi i annan? Serten astrononm in estimen ki i annan 50 bilyon galaksi. Lezot in kalkile ki i kapab annan plis ki 125 bilyon. Zonm pa ni menm kapab determin lakantite galaksi, alors i pli difisil pour zot konn sif egzakt sa kantite zetwal ki sa bann galaksi i kontyen. Me Zeova i konnen ki kantite zetwal i annan. Deplis, i donn sak zetwal en non!\n8. (a) Konman ou pou eksplik grander nou galaksi Lavwa Lakte? (b) Ki mwayen Zeova i servi pour li kapab fer marse bann keksoz dan lesyel dan en fason annord?\n8 Kan nou reflesir lo grander bann galaksi, sa i ogmant nou ladmirasyon ek respe pour Bondye. Lalimyer i voyaz en vites 300,000 kilomet par segonn. Prezan zis mazinen, ki avek sa vites, i pou pran en reyon lalimyer 100,000 lannen pour travers nou galaksi! Serten galaksi i bokou pli gran ki pour nou. Labib i dir ki Zeova pe “redi” sa gran lesyel konmsi i pe redi latwal. (Psonm 104:2) I osi etablir mouvman sa bann kreasyon. Depi sa pli pti lapousyer dan zetwal ziska sa pli gro galaksi, tou keksoz i bouz dapre bann lalwa fizik ki Bondye in etablir e fer marse. (Zob 38:31-33) Se pour sa ki bann syantis in konpar mouvman presi sa bann keksoz dan lesyel avek koregrafi en ladans bale byen konplike! Alors, mazin sa Enn ki’n kree tou sa bann keksoz. Eski pa ou reste labous ouver avek ladmirasyon ek respe pour sa Bondye ki annan sa gran pwisans pour kree?\n“Sa Enn ki’n fer Later par Son Pwisans”\n9, 10. Konman ki pwisans Zeova i evidan an sa ki konsern pozisyon nou sistenm soler, Zipiter, later, ek lalin?\n9 Pwisans Zeova pour kree i evidan kot nou reste, lo later. Avek bokou latansyon, i’n met later dan son pozisyon ideal dan sa gran liniver. Serten syantis i krwar ki bokou galaksi i kapab pa en bon landrwa pour later ete, akoz zot napa en bon lanvironnman pour lavi kapab egziste. I kler ki en gran parti nou galaksi Lavwa Lakte, pa’n ganny fer pour permet lavi egziste. Dan milye nou galaksi i ranpli avek zetwal e bokou eleman ki kapab danzere. Souvan bann zetwal i pros pour bat ansanm. Parkont, bann bordir nou galaksi i mank bokou eleman ki esansyel pour lavi. Nou sistenm soler i byen sitye ant sa de ekstrenm. Napa ni tro bokou eleman danzere e i annan ase eleman esansyel pour lavi devlope.\n10 Later i benefisye avek proteksyon Zipiter, en plannet ki lwen avek later me ki vreman gro. Zipiter i anviron mil fwa pli gro ki later e son lafors gravitasyon i tre for. Ki lefe i fer? I absorb ouswa detourn bann lobze ki travers lespas. Bann syantis i kalkile ki si pa ti akoz Zipiter, sa gran kantite gro lobze ki pe tap avek later ti pou 10,000 fwa pli sever ki la konmela. Nou later i benefisye avek en satelit ki pa parey lezot—lalin, ki pli pre avek later. Lalin pa zis en zoli keksoz ek en “lalimyer dan lannwit,” me i gard later toultan kabannen lo kote me stab. Sa pozisyon kabannen i donn later son bann sezon ki fasil predir—en lot byenfe enportan pour lavi lo later.\n11. Konman latmosfer later in ganny fer pour servi konman en baraz ki protez later?\n11 Dan tou laspe kreasyon later nou vwar pwisans ki Zeova i annan pour kree. Pran par egzanp latmosfer, ki servi konman en baraz ki protez later. Soley i larg bann reyon ki bon pour lasante e osi bann ki danzere. Kan sa bann reyon danzere i tap avek latmosfer later, zot fer loksizenn vin en lot gaz ki apel ozón. An retour, sa kous ozón ki’n ganny formen i absorb lamazorite sa bann reyon danzere. Annefe, nou plannet in ganny fer avek son prop kouvertir pour protez li!\n12. Ki mannyer sistenm delo dan latmosfer i en legzanp pwisans Zeova pour kree?\n12 Sa i zis en laspe nou latmosfer, ki en melanz konplike bann gaz ki zis apropriye pour soutenir bann kreatir ki pe viv lo later oubyen pre avek sirfas later. Enn parmi sa plizyer mervey dan latmosfer se sistenm delo. Sak lannen, plis ki 400,000 kilomet kib delo sorti dan bann losean ek lanmer i evapore. Sa delo i form nyaz, ki divan i fer sirkile partou dan latmosfer. Sa delo, ki’n aprezan filtre e netwaye, i tonm konman lapli, lanez, ek lagrel, ki ranpli bann sours delo ankor. I zis parey Eklezyast 1:7 i dir: ‘Tou bann larivyer i al dan lanmer, me lanmer pa zanmen plen. Bann larivyer i toultan retourn dan lanmer pour zot al ankor.’ Zis Zeova ki kapab met an plas en tel sistenm.\n13. Ki levidans pwisans Zeova ki nou trouve dan lanatir ek son later?\n13 Partou kot i annan lavi, nou vwar levidans sa pwisans ki nou Kreater i annan. Depi sa gro pye dibwa rouz ki apel Sekoya, ki pli gran ki en batiman 30 letaz, ziska sa pli pti plant ki ranpli bann losean e fourni en gran parti sa loksizenn ki nou respire, nou vwar levidans ki Zeova i annan pwisans pour kree. Later li menm ki nou mars lo la i ranpli avek bann keksoz vivan—lever, sanpinyon, ek mikrob, ki pe travay kotakot dan bann fason konplike pour ed bann plant pouse. I apropriye ki Labib i dir ki later i annan pwisans.—Zenez 4:12.\n14. Ki kantite pwisan en pti atonm i ete?\n14 San okenn dout, Zeova i “sa Enn ki’n fer later par son pwisans.” (Zeremi 10:12) Pwisans Bondye i evidan menm dan bann keksoz pli pti ki i’n kree. Par egzanp, en milyon atonm ki’n ganny plase akote kanmarad pa ni menm ariv groser bren seve en imen. Menm si en atonm i ganny agrandir ziska ki i vin menm grander avek en batiman 14 letaz, son parti santral pou groser en gren disel lo setyenm letaz sa batiman. Pourtan, sa parti santral ki vreman pti, i sours sa pwisans ekstraordiner ki ganny large dan en leksplozyon nikleer!\n“Tou sa ki respire”\n15. Ki leson Zeova ti ansenny Zob par diskit lo diferan zannimo sovaz?\n15 En lot laprev vivan pwisans Zeova pour kree i ganny vwar dan sa labondans zannimo ki pe viv lo later. Psonm 148 i fer en lalis plizyer keksoz ki loue Zeova, e verse 10 i enkli ‘bann zannimo sovaz e osi bann zannimo domestik.’ Pour montre akoz zonm i devret annan en gran ladmirasyon ek respe pour zot Kreater, en fwa Zeova ti koz avek Zob konsernan bann zannimo parey lyon, zeb, toro maron, Beemot (oubyen ipopotanm), ek Levyatan (aparaman krokodil). Ki Zeova ti oule fer resortir? Si zonm i annan ladmirasyon ek respe pour sa bann zannimo pwisan ki fer per e ki pa kapab ganny kontrole, alor konman zot devret santi konsernan zot Kreater?—Zob, sapit 38-41.\n16. Kwa ki enpresyonn ou lo serten zwazo ki Zeova in kree?\n16 Psonm 148:10 i osi mansyonn “bann zwazo ki anvole.” Zis mazin sa varyete zwazo ki annan! Zeova ti koz avek Zob lo otris, ki “riy seval ek son kavalye.” Annefe, menm si sa zwazo ki mezir 2.5 met oter pa kapab anvole, i kapab tay 65 kilomet par er-d-tan, e kouver en distans 4.5 met dan en sel lepa ki i anvoye! (Zob 39:13, 18) De lot kote, sa zwazo delo sale ki apel albatros i pas laplipar-di-tan son lavi dan lezer parlao lanmer. Son de lezel i mezir apepre 3 met longer, e sa i fer li fasilman anvole san bat son lezel. I kapab anvole pour plizyer er-d-tan en sel tre san bat son lezel. Konpare avek sa de zwazo, kolibri ki mezir zis 5 santimet, i pli pti zwazo dan lemonn. I kapab bat son lezel apepre 80 fwa dan en segonn! Kolibri, ki klate parey bann bizou, i kapab bouz parey en elikopter e menm anvol an aryer.\n17. Ki groser balenn ble i ete, e ki konklizyon nou pou tire apre ki nou’n obzerv bann zannimo ki Zeova in kree?\n17 Psonm 148:7 i dir ki menm “bann mons dan delo sale” i loue Zeova. Annou vwar par egzanp balenn ble ki bokou dimoun i krwar i pli gro zannimo ki’n deza viv lo sa plannet. Sa “mons” ki viv dan bann kannal i kapab arive mezir 30 met oubyen plis. I kapab pez otan ki 30 lelefan adilt ansanm. Zis son lalang i pez apepre menm pwa avek en lelefan. Son leker i groser en loto. I bat zis 9 fwa par minit—konpare avek leker en kolibri, ki kapab bat apepre 1,200 fwa par minit. I annan enn parmi bann lavenn sa balenn ble ki sitan larz ki en zanfan i kapab mars katpat ladan. Sirman nou leker i pous nou pour repet sa konsey ki konklir liv Psonm: “Tou sa ki respire loue Ya.”—Psonm 150:6.\nAprann atraver Pwisans ki Zeova i annan pour kree\n18, 19. Ki kantite keksoz vivan ki Zeova in fer lo sa later, e ki kreasyon i ansenny nou lo son drwa pour dirize?\n18 Ki nou aprann lo lafason ki Zeova i servi son pwisans ki i annan pour kree? Nou reste labous ouver avek ladmirasyon ler nou vwar sa gran varyete kreasyon. En psalmis ti eksprimen: “Pa ou bann travay i bokou, O Zeova! . . . Later i ranpli avek tou sa ki ou’n fer.” (Psonm 104:24) Sa i vre! Bann syantis in dekouver ki i annan plis ki en milyon lespes zannimo ki pe viv lo later; me i annan lezot lopinyon diferan ki petet i kapab annan plis ki 10 milyon, 30 milyon, oubyen plis. Parfwa en artis i kapab santi ki son kreativite in fini. Me Zeova li son kreativite—son pwisans pour envant e kree nouvo e diferan keksoz—pa zanmen fini.\n19 Lafason ki Zeova i servi son pwisans pour kree, i ansenny nou konsernan son drwa pour dirize. Zis sa mo “Kreater” i separ Zeova avek tou lezot keksoz dan liniver, tou keksoz ki ganny apele “kreasyon.” Menm sa sel Garson Zeova, ki i ti servi konman “en zouvriye abil” pandan kreasyon, pa zanmen ganny apele Kreater oubyen egal avek Kreater dan Labib. (Proverb 8:30; Matye 19:4) Okontrer, i ‘premye-ne tou kreasyon.’ (Kolosyen 1:15) Pozisyon Zeova konman Kreater i donn li tou drwa pour annan tou pouvwar lo tou keksoz dan liniver.—Romen 1:20; Revelasyon 4:11.\n20. Dan ki sans Zeova in repoze depi ki i’n konplet son kreasyon lo later?\n20 Eski Zeova in aret servi son pwisans ki i annan pour kree? Bon, Labib i dir ki sizyenm zour, Zeova ti fini son travay kreasyon, i ti konmans repoze son setyenm zour apre tou travay ki i ti fer. (Zenez 2:2) Zapot Pol ti endike ki sa setyenm “zour” i plizyer milye lannen, parski dan son letan i ti ankor dan sa setyenm zour. (Ebre 4:3-6) Me eski “repoze” i vedir ki Zeova in aret net travay? Non, Zeova pa zanmen aret travay. (Psonm 92:4; Zan 5:17) Alor, son repo i bezwen senpleman pe refer avek lafen son travay kreasyon fizik lo later. Me son travay pour akonpli son plan in kontinyen san okenn lenteripsyon. Sa travay ti enkli enspir bann zonm pour ekrir son Parol. Son travay ti menm enplik prodwir “en kreasyon nouvo,” ki pou ganny diskite dan sapit 19.—2 Korentyen 5:17.\n21. Konman ki pwisans Zeova pour kree pou annan en lefe lo bann dimoun fidel toudilon leternite?\n21 Kan zour repo Zeova i finalman fini, i pou kapab anonse ki tou son travay lo later i “tre bon,” parey i ti fer alafen sa sizyenm zour kreasyon. (Zenez 1:31) I reste pour nou vwar ki mannyer i pou swazir pour servi son pwisans pour kree ki napa limit. Antouka, nou kapab asire ki nou pou kontinyen enpresyonnen par lafason ki Zeova i servi son pwisans pour kree. Toudilon leternite, nou pou aprann plis lo Zeova atraver son kreasyon. (Eklezyast 3:11) Pli nou aprann konsernan li, nou ladmirasyon ek respe profon pou ogmante—e nou pou apros pli pre avek nou Gran Kreater.\n^ par. 2 Pour konpran sa gro sif pli byen, mazin sa: Pour dray sa distans dan en loto—menm si ou pe al en vites 160 kilomet par er-d-tan, 24 er lo 24—i ti pou pran ou plis ki san an!\n^ par. 6 Serten i mazinen ki bann dimoun ki ti viv byen boner dan letan Labib ti’n bezwen servi en teleskop. Parey serten i rezonnen, konman dimoun dan sa letan ti pou’n kapab konnen ki lakantite zetwal i tro bokou pour imen kapab konte? Sa bann tel lopinyon ki napa laprev pa onor e rekonnet Zeova, Loter Labib.—2 Timote 3:16.\n^ par. 7 Zis mazinen ki kantite letan i ti pou pran ou zis pour kont 100 bilyon zetwal. Si ou ti kapab kont en nouvo zetwal sak segonn—e kontinyen konte 24 er lo 24—i ti pou pran ou 3,171 lannen!\nPsonm 8:3-9 Konman kreasyon Zeova i ansenny nou limilite?\nPsonm 19:1-6 Ki pwisans Zeova pour kree i kapab pous nou pour fer, e akoz?\nMatye 6:25-34 Konman letan nou obzerv pwisans Zeova pour kree i kapab ed nou pour konbat lenkyetid e etablir bann priyorite dan lavi?\nAkt 17:22-31 Konman lafason ki Zeova i servi son pwisans pour kree i ansenny nou ki servi zidol i mal e ki Bondye i pa lwen avek sakenn parmi nou?


Ki mannyer pour viv en lavi ki fer plezir Bondye e vin Son zanmi | Ki Labib i dir\nLIR AN Acholi Afrikaans Albanian Amharic Arabic Armenian Assamese Ateso Australian Sign Language Aymara Bambara Baoule Basque Bengali Bicol Bislama Bissau Guinean Creole Boulou Bulgarian Cakchiquel (Western) Cambodian Catalan Cebuano Chichewa Chilean Sign Language Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rican Sign Language Croatian Czech Dangme Danish Drehu Dutch Ecuadorian Sign Language Efik English Estonian Ewe Faroese Fijian Filipino Sign Language Finnish Finnish Sign Language French French Sign Language Ga Galician Garifuna Georgian German German Sign Language Greek Greenlandic Guarani Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Icelandic Igbo Iloko Indonesian Isoko Italian Japanese Japanese Sign Language Jula Kabyle Kalenjin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korean Korean Sign Language Kreol Seselwa Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lhukonzo Lingala Lithuanian Low German Luganda Lugbara Lunda Luo Luvale Macedonian Malagasy Malay Malayalam Maltese Mam Mapudungun Marathi Marshallese Mauritian Creole Maya Mazatec (Huautla) Mende Mexican Sign Language Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Niuean Norwegian Nuer Nyaneka Nyungwe Nzema Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romanian Rotuman Runyankore Russian Russian Sign Language Rutoro Samoan Sango Saramaccan Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yapese Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nViv en lavi ki fer plezir Bondye\nKi mannyer lakizasyon Satan i enplik ou osi?\nKi bann keksoz Zeova pa kontan?\nKi mannyer ou kapab viv en lavi ki fer plezir Bondye?\n1, 2. Nonm serten legzanp bann dimoun ki Zeova ti konsider zot son zanmi.\nKI KALITE dimoun ou ti pou swazir pour vin ou zanmi? Dwatet ou ti pou swazir en dimoun ki annan menm pwennvi ki ou, menm lentere, e menm prensip. Petet osi ou ti pou atire anver en dimoun ki annan bann zoli kalite, parey lonnekte ek labonte.\n2 Toudilon listwar, Bondye in swazir serten dimoun pour vin son zanmi pros. Par egzanp, Zeova ti apel Abraam son zanmi. (Izai 41:8; Zak 2:23) Bondye ti dir ki David ti “en zonm selon mon leker” akoz i ti sa kalite dimoun ki Bondye i kontan. (Akt 13:22) Profet Danyel osi ti en dimoun ki Zeova ti ‘byen kontan.’—Danyel 9:23.\n3. Akoz Zeova ti swazir serten dimoun pour vin son zanmi?\n3 Akoz Zeova ti konsider Abraam, David, ek Danyel son zanmi? I ti dir Abraam: “Ou’n ekout mwan.” (Zenez 22:18) Alors Zeova i vin pros avek bann dimoun ki fer sa ki i demann zot avek limilite. I ti dir bann Izraelit: “Obeir mon lavwa, e mon a vin zot Bondye, e zot zot a vin mon pep.” (Zeremi 7:23) Si ou obeir Zeova, ou osi tou ou kapab vin son zanmi!\nZEOVA I DONN LAFORS SON BANN ZANMI\n4, 5. Ki mannyer Zeova i montre son lafors an faver son pep?\n4 Mazinen ki byenfe ou kapab gannyen ler ou zanmi avek Bondye. Labib i dir ki Zeova pe rod loportinite pour “montre son lafors an faver bann ki zot leker i tou pour li.” (2 Kronik 16:9) Ki mannyer Zeova i kapab servi son lafors pour ed ou? Nou vwar en fason dan Psonm 32:8, kot nou lir: “Mon [savedir Zeova] pou fer ou annan bon zizman e ansenny ou ki semen ou devret ale. Mon lizye pou lo ou pour konsey ou.”\n5 Pa i tous nou pour vwar konman Zeova i enterese avek nou! I pou donn ou sa gidans ki ou bezwen e ler ou aplik li, i pou protez ou. Bondye i anvi ed ou dan ou bann difikilte. (Psonm 55:22) Alor si ou servi Zeova avek tou ou leker, ou pou annan menm konfyans ki sa ekriven Labib ki ti dir: “Mon’n toultan met Zeova devan mwan. Parski i dan mon kote drwat, mon pa pou drive.” (Psonm 16:8; 63:8) Wi, Zeova i kapab ed ou viv en lavi ki fer li plezir. Me parey ou konnen, lennmi Bondye i oule anpes ou fer sa.\n6. Ki lakizasyon Satan ti fer lo bann dimoun?\n6 Sapit 11 dan sa liv ti montre ki Satan ti kestyonn drwa ki Bondye i annan pour dirize. Satan ti akiz Bondye konman manter. I ti osi oule dir ki Bondye pa zis akoz i pa les Adan ek Ev desid pour zot menm sa ki byen ek sa ki mal. Apre ki Adan ek Ev ti’n fer pese e later ti konmans ranpli avek zot desandans, Satan ti kestyonn rezon ki bann dimoun i servi Bondye. Konmsi i ti oule dir: “Dimoun pa servi Bondye akoz zot kontan li. Zis donn mwan en sans, ou a war si mon pa fer zot tou vir kont Bondye.” Sa ki ti arive avek Zob i montre ki sanmenm ki Satan ti krwar. Lekel li Zob, e ki i annan pour fer avek sa lakizasyon ki Satan ti fer?\n7, 8. (a) Kwa ki ti fer Zob en dimoun remarkab dan son letan? (b) Ki mannyer Satan ti kestyonn rezon ki Zob ti pe servi Bondye?\n7 Zob ti viv apepre 3,600 zan pase. I ti en bon dimoun, parski Zeova ti dir: “Napa personn lo later ki parey li, en zonm san repros e drwat, ki annan lakrent pour Bondye e rezet sa ki mal.” (Zob 1:8) Zob ti fer Bondye kontan.\n8 Satan ti kestyonn rezon ki Zob i servi Bondye. I ti dir avek Zeova: “Pa ou menm ou’n met en baraz otour li [Zob], otour son lakaz, e otour tou sa ki i annan? Ou’n beni son travay, e son latroup zannimo in agrandi lo later. Me pour en sanzman, avans ou lanmen, silvouple, e tous tou sa ki i annan e vwar si i pa pou modi ou dan ou figir.”—Zob 1:10, 11.\n9. Ki Zeova ti fer ler Satan ti kestyonn rezon ki Zob i servi li, e akoz?\n9 Alor Satan ti ensiste ki Zob ti pe servi Bondye zis pour li ganny keksoz an retour. I ti osi dir ki si Zob i ganny teste, i pou vir kont Bondye. Ki Zeova ti fer? Vi ki Satan ti pe kestyonn rezon ki Zob i servi Zeova, Zeova ti les li teste Zob. Koumsa zot ti pou vwar si Zob ti vreman kontan Bondye ou non.\nZOB I GANNY TESTE\n10. Ki maler ki ti ariv lo Zob, e ki ti son reaksyon?\n10 Satan pa ti tarde pour teste Zob dan plizyer fason. Premyerman, serten zannimo Zob ti ganny vole e serten ti ganny touye. Laplipar son bann serviter ti ganny touye. Sa ti fer lavi Zob difisil. Apre, tou le dis zanfan Zob ti mor dan en tanpet. Me kantmenm sa bann maler ti arive, “Zob pa ti fer pese oubyen dir nanryen mal lo Bondye.”—Zob 1:22.\n11. (a) Ki sa lot lakizasyon Satan ti fer lo Zob, e ki Zeova ti fer? (b) Ki mannyer Zob ti reakte ler i ti malad?\n11 Satan pa ti oule donn en lape. Menm si Zob ti’n reste fidel apre ki i ti’n perdi tou sa ki i ti annan, son bann serviter, ek son zanfan, Satan ti krwar en maladi pou fer li vir kont Bondye. Zeova ti les Satan anmenn en maladi degoutan e fer mal lo Zob. Me kantmenm sa Zob pa ti perdi lafwa dan Bondye. Okontrer i ti dir avek determinasyon: “Mon pou reste san defo ziska mon lanmor!”—Zob 27:5.\nZob ti ganny rekonpanse pour son fidelite\n12. Ki mannyer Zob ti reponn lakizasyon Satan?\n12 Zob pa ti konnen si Satan ki ti pe fer li ganny tou sa bann problenm. I pa ti konnen ki Dyab ti pe kestyonn drwa Zeova pour dirize. Zob ti per pangar Bondye ki ti pe fer li ganny tou sa problenm. (Zob 6:4; 16:11-14) Kantmenm sa, i ti reste fidel avek Zeova. Fidelite Zob ti prouve ki lakizasyon Satan i fo parski i ti dir Zob i servi Bondye pour benefisye an retour!\n13. Ki ti arive akoz Zob ti fidel avek Bondye?\n13 Fidelite Zob ti permet Zeova reponn dan en pli bon fason posib sa lakizasyon ki Satan ti annan lodas pour fer. Zob ti en vre zanmi pour Zeova, e Zeova ti rekonpans li pour son fidelite.—Zob 42:12-17.\nKI MANNYER OU ENPLIKE\n14, 15. Akoz nou kapab dir ki lakizasyon ki Satan ti fer kont Zob i enplik tou dimoun?\n14 Sa kestyon ki Satan ti leve lo fidelite anver Bondye pa ti pe viz zis lo Zob tousel. Ou osi ou enplike. Nou vwar sa klerman dan Proverb 27:11, kot Zeova i dir: “Vin saz, mon garson, e rezwir mon leker, pour ki mon a kapab reponn sa enn ki pe provok mwan.” Sa parol ki ti ganny ekrir bokou bokou lannen apre lanmor Zob, i montre ki Satan ti ankor pe provok Bondye e akiz Son bann serviter. Kan nou viv en lavi ki fer plezir Zeova, an realite nou pe ede reponn bann fo lakizasyon Satan e nou pe fer Zeova kontan. Ki ou panse lo sa? Pa i en loner pour ou kontribye ou osi pour reponn lakizasyon Dyab, menm si ou bezwen fer serten sanzman dan ou lavi?\n15 Get byen ki Satan ti dir: “Tou sa ki en zonm i annan i pou donnen pour son lavi.” (Zob 2:4) Par dir “en zonm,” i kler ki Satan pa ti pe zis akiz Zob me tou dimoun. Sa i en pwen vreman enportan. Satan pe kestyonn ou fidelite anver Bondye. I ti a kontan vwar ou dezobei Bondye e abandonn sa bon semen ler ou rankontre difikilte. Ki mannyer Satan i esey fer sa?\n16. (a) Ki metod Satan i servi pour sey fer dimoun vir kont Bondye? (b) Ki mannyer Dyab i kapab servi sa bann metod kont ou?\n16 Parey nou ti vwar dan Sapit 10, Satan i servi diferan metod pour esey fer dimoun vir kont Bondye. I kapab atake “konman en lyon ki kriye, pe rode ki i pou devore.” (1 Pyer 5:8) Alors nou kapab vwar son lenfliyans kan nou bann zanmi, fanmiy, oubyen lezot dimoun i opoz nou kan nou esey etidye Labib e aplik sa ki nou aprann. * (Zan 15:19, 20) Satan i osi “degiz konman lanz lalimyer.” (2 Korentyen 11:14) I kapab anbet ou oubyen fer ou aret viv en lavi ki fer plezir Bondye san ki ou realize. I kapab osi fer ou dekouraze, petet santi ki ou pa pou zanmen kapab fer plezir Bondye. (Proverb 24:10) Me menm si Satan i azir parey en “lyon” oubyen parey en “lanz lalimyer,” son lakizasyon i reste parey: I dir ki ler ou rankontre difikilte oubyen tantasyon, ou pou aret servi Bondye. Ki mannyer ou kapab reponn son lakizasyon e montre ou fidel avek Bondye parey Zob?\nOBEIR KOMANNMAN ZEOVA\n17. Ki rezon prensipal nou obeir komannman Zeova?\n17 Ou kapab reponn lakizasyon Satan par viv en lavi ki fer plezir Bondye. Ki sa i enplike? Labib i reponn: “Ou devret kontan Zeova ou Bondye avek tou ou leker, avek tou ou nanm, e avek tou ou lafors.” (Deterononm 6:5) Anmezir ou lanmour pour Bondye i agrandi, ou pou vreman anvi fer sa ki i demann ou. Zapot Zan ti ekrir: “La lanmour Bondye: ki nou obei son konmannman; e son bann konmannman i pa en fardo.” Si ou kontan Zeova avek tou ou leker, ou pou vwar ki “son bann konmannman i pa en fardo.”—1 Zan 5:3.\n18, 19. (a) Nonm serten komannman Zeova. (Vwar bwat “ Rezet bann keksoz ki Zeova i deteste.”) (b) Ki mannyer nou konnen Bondye pa pe demann nou pour fer sa ki nou pa kapab?\n18 Ki bann komannman Zeova in donn nou? Serten sa bann komannman i demann nou pour pa fer serten keksoz. Par egzanp, get sa bwat ki annan pour tit “ Rezet bann keksoz ki Zeova i deteste.” I donn en lalis bann keksoz ki Labib i montre i mal. Petet premye kou, ou pa pou vwar nanryen mal avek serten sa bann keksoz. Me apre ki ou’n reflesir lo sa bann pasaz Labib ki’n ganny mansyonnen, petet ou pou vwar lasazes par deryer lalwa Zeova. I kapab difisil pour ou sanz ou lavi, petet keksoz pli difisil ki ou’n deza fer. Me selman viv en lavi ki fer plezir Bondye i anmenn bokou satisfaksyon ek lazwa. (Izai 48:17, 18) Deplis, ou kapab fer li. Kwa ki fer nou dir sa?\n19 Zeova pa zanmen demann nou pour fer en keksoz ki nou pa kapab fer. (Deterononm 30:11-14) I konn sa ki nou kapab fer e sa ki nou pa kapab fer pli byen ki nou. (Psonm 103:14) Deplis, Zeova i kapab donn nou lafors pour obeir li. Zapot Pol ti ekrir: “Bondye i fidel dan son promes, e i pa pou permet ki nou ganny tante plis ki nou kapab siporte, me avek tantasyon i osi donn mwayen pour sorti pour ki ou kapab siporte.” (1 Korentyen 10:13) Zeova i menm kapab donn ou “sa pisans ki napa son parey” pour ou siport bann difikilte ki ou rankontre. (2 Korentyen 4:7) Apre ki Pol ti’n pas dan bokou difikilte, i ti kapab dir: “Mon kapab fer fas avek tou par Kris ki donn mwan lafors.”—Filipyen 4:13.\nDEVLOP BANN KALITE KI BONDYE I KONTAN\n20. Ki bann kalite ou devret devlope, e akoz sa i enportan?\n20 Byensir pour fer plezir Zeova, ou pa zis bezwen rezet bann keksoz ki i deteste. Ou osi bezwen kontan sa ki i kontan. (Romen 12:9) Pa ou atire anver bann dimoun ki annan menm pwennvi, menm lentere, e menm prensip avek ou? Zeova osi parey. Alors aprann kontan bann keksoz ki Zeova i kontan. Psonm 15:1-5 i dekrir serten keksoz ki fer Bondye konsider nou konman son zanmi. Bann zanmi Bondye i devlop bann kalite ki Labib i apel “fri Lespri.” Sa bann kalite i “lanmour, lazwa, lape, pasyans, labonte, fidelite, ladouser, kontrol lo son prop lekor.”—Galat 5:22, 23.\n21. Kwa ki pou ed ou devlop bann kalite ki Bondye i kontan?\n21 Lir e etidye Labib regilyerman pou ed ou devlop sa bann kalite ki Bondye i kontan. Ler ou aprann sa ki Bondye i ekspekte ou fer, sa osi pou ed ou aziste ou fason panse avek pwennvi Bondye. (Izai 30:20, 21) Pli ou devlop plis lanmour pour Zeova, pli ou pou anvi viv en lavi ki fer li plezir.\n22. Ler ou viv en lavi ki fer plezir Bondye, ki rezilta ou pou gannyen?\n22 Nou bezwen fer zefor pour kapab viv en lavi ki fer plezir Zeova. Ler ou sanz ou lavi, ou debaras ou avek sa personnalite ki ou ti annan avan e ranplas li avek enn nouvo. (Kolosyen 3:9, 10) Me konsernan komannman Zeova, Labib i dir: “Obeir zot i anmenn en gran rekonpans.” (Psonm 19:11) Ou osi ou pou vwar ki viv en lavi ki fer plezir Bondye i anmenn en gran rekonpans. Ler ou fer sa, ou pou reponn lakizasyon Satan e fer leker Zeova kontan!\nREZET BANN KEKSOZ KI ZEOVA I DETESTE\nMert.—Egzod 20:13; 21:22, 23.\nRelasyon seksyel ki Bondye pa aksepte.—Levitik 20:10, 13, 15, 16; Romen 1:24, 26, 27, 32; 1 Korentyen 6:9, 10.\nGrigri.—Deterononm 18:9-13; 1 Korentyen 10:21, 22; Galat 5:20, 21.\nAdor zidol.—1 Korentyen 10:14.\nBwar tro bokou.—1 Korentyen 5:11.\nVole.—Levitik 6:2, 4; Efezyen 4:28.\nKoz manti.—Proverb 6:16, 19; Kolosyen 3:9; Revelasyon 22:15.\nVoras.—1 Korentyen 5:11.\nVyolans.—Psonm 11:5; Proverb 22:24, 25; Malaki 2:16; Galat 5:20, 21.\nParol sal.—Levitik 19:16; Efezyen 5:4; Kolosyen 3:8.\nMal servi disan.—Zenez 9:4; Akt 15:20, 28, 29.\nPa pran swen avek ou fanmiy.—1 Timote 5:8.\nPartisip dan lager oubyen dan bann deba politik sa lemonn.—Izai 2:4; Zan 6:15; 17:16.\nServi sigaret oubyen drog.—Mark 15:23; 2 Korentyen 7:1.\n^ par. 16 Sa pa vedir ki bann dimoun ki opoz ou pe ganny kontrole par Satan. Me Satan i bondye sa lemonn, e lemonn antye i anba son pouvwar. (2 Korentyen 4:4; 1 Zan 5:19) Alors pa ekspekte bokou dimoun pour apresye ler ou viv en lavi ki fer plezir Bondye. Serten pou opoz ou.\nOu kapab vin zanmi Bondye par obeir li.—Zak 2:23.\nSatan in kestyonn fidelite tou dimoun.—Zob 1:8, 10, 11; 2:4; Proverb 27:11.\nNou bezwen aret fer bann keksoz ki Bondye pa kontan.—1 Korentyen 6:9, 10.\nNou kapab fer Zeova plezir par deteste sa ki i deteste e kontan sa ki i kontan.—Romen 12:9.\nKi mannyer ou kapab vin zanmi Bondye? (Parti 1)\nKi mannyer ou kapab vin zanmi Bondye? (Parti 2)\nKi mannyer ou kapab vin zanmi Bondye? (Parti 3)


Anyone for volleyball? The Our Generation kids love to stay active!\nBarcode # 62243419599


Posted in News on April 27, 2019 by lorennwalker. Leave a comment\nPosted in News on July 31, 2018 by gregwun. Leave a comment


Bracelets Uni Tyvek - Commandez en ligne | Admitec\nBracelets uni 3/4" en Tyvek\nBracelets Uni 1" en Tyvek\nTyvek 3/4" en rouleau\nBracelets uni métallique 3/4' en Tyvek\nLes bracelets Tyvek Uni : en toute simplicité\nLes bracelets Tyvek uni sont des bracelets disponibles en différentes couleurs qui sont idéal pour des événements de tout genres. Ces bracelets sont également personnalisables selon vos désirs et besoins.\nSpécifications du tyvek uni :\nPré-Numérotés (*possibilité de personnaliser votre numérotation su demande, des conditions s'appliquent)\nLargeur disponible de 3/4" ou 1"


Ram Seegobin kondann prezans 2 Navir Deger US dan Larad Port Louis\nDan enn deklarasyon a Top FM, Ram Seegobin kondann prezans 2 navir deger Ameriken HSV Swift (HSV-2) ek USS Nicholas dan Larad Port Louis.\nRam Seegobin dir ki LALIT proteste kont prezans sa 2 navir deger Ameriken-la dan enn lepok kot baz militer Ameriken Diego e Chagos dan laktyalite. LALIT osi deplor kolaborasyon ki pe ena ant lafors polisyer dan Moris e bann lafors militer inperyalist Ameriken


Current time: 05-23-2022, 01:37 AM Hello There, Guest! (Login — Register)\nAnyone in Moscow? - Harald - 05-16-2018, 03:15 PM\nRE: Anyone in Moscow? - jebem - 05-18-2018, 01:27 PM\nRE: Anyone in Moscow? - Harald - 05-18-2018, 04:09 PM\nRE: Anyone in Moscow? - jebem - 05-23-2018, 11:12 AM\nRE: Anyone in Moscow? - Harald - 05-23-2018, 12:28 PM\nRE: Anyone in Moscow? - jebem - 05-23-2018, 12:39 PM\nRE: Anyone in Moscow? - Harald - 05-23-2018, 03:37 PM\nRE: Anyone in Moscow? - Michael de Estrada - 05-18-2018, 07:44 PM\nRE: Anyone in Moscow? - Harald - 05-18-2018, 08:11 PM\nRE: Anyone in Moscow? - Zaphod - 05-18-2018, 08:14 PM\nRE: Anyone in Moscow? - jebem - 05-18-2018, 10:25 PM\nRE: Anyone in Moscow? - jebem - 05-18-2018, 08:48 PM\nRE: Anyone in Moscow? - Harald - 05-18-2018, 09:13 PM\nRE: Anyone in Moscow? - jebem - 05-18-2018, 10:15 PM\nRE: Anyone in Moscow? - Harald - 05-18-2018 10:26 PM\nRE: Anyone in Moscow? - jebem - 05-19-2018, 01:27 PM\nRE: Anyone in Moscow? - Harald - 05-19-2018, 01:38 PM\nRE: Anyone in Moscow? - brickviking - 05-19-2018, 08:45 PM\nRE: Anyone in Moscow? - Denis CAMUS - 05-19-2018, 09:41 PM\nRE: Anyone in Moscow? - Dan - 05-20-2018, 05:53 AM\nRE: Anyone in Moscow? - jebem - 05-20-2018, 06:59 AM\nRE: Anyone in Moscow? - Maximilian Hohmann - 05-20-2018, 10:27 AM\nRE: Anyone in Moscow? - Dan - 05-21-2018, 08:33 AM\nRE: Anyone in Moscow? - Harald - 05-21-2018, 08:57 AM\nRE: Anyone in Moscow? - Dan - 05-21-2018, 08:59 AM


Enzo DE. | Egeri Tour 2021 Enzo DE. – Egeri Tour 2021\nNom : Enzo DE.


Kantik 100—Resevwar zot avek lospitalite | Kantik Kretyen\nLIR AN Abkhaz Acholi Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Damara Dangme Danish Dayak Ngaju Douala Drehu Dutch Edo English Esan Estonian Ewe Faroese Fijian Finnish Fon French Ga German Ghomálá’ Greek Guarani Gun Haitian Creole Hausa Herero Hiligaynon Hiri Motu Hungarian Iban Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kisonge Kongo Korean Kosraean Kreol Seselwa Krio Kurdish Kurmanji (Caucasus) Kwangali Kwanyama Laotian Latvian Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Mazatec (Huautla) Medumba Mixe (North Central) Mixtec (Guerrero) Moore Myanmar Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nyaneka Nyungwe Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tatar Telugu Thai Tigrinya Tojolabal Tok Pisin Totonac Tshiluba Tsonga Turkish Tuvaluan Twi Ukrainian Umbundu Urhobo Uruund Venda Vietnamese Wallisian Wayuunaiki Welsh Wolaita Xhosa Yapese Yoruba Zapotec (Isthmus) Zulu\nResevwar zot avek lospitalite\n1. Zeova i montre lospitalite.\nI pran swen ek nou san fer lapreferans.\nSon lapli ek soley,\ni pa refiz personn.\nI fer nou annan lakontantman.\nKan nou touzour ed bann ki mwen fortinen,\nKonman zanfan, nou imit nou Papa sen.\nI pou rekonpans nou ler\nnou ed nou prosen\nE demontre labonte senser.\n2. Nou pa zanmen konnen kantite byenfe\nLer nou ed dimoun mizer ki dan bezwen.\nMenm ki zot etranze\nNou pare pour konble zot bezwen.\nParey Lidi dan liv Akt, nou dir: ‘Antre.’\nKan zot vin kot nou, zot pou repoz anpe.\nNou Papa i konn byen\ntou sa bann bon dimoun\nKi imit son zenerozite.\n(Vwar osi Akt 16:14, 15; Rom. 12:13; 1 Tim. 3:2; Ebr. 13:2; 1 Pyer 4:9.)\nResevwar zot avek lospitalite (Kantik 100)


Zida i anbras Zezi pour trai li | Lavi Zezi\nKris i ganny trair e arete\nMATYE 26:47-56 MARK 14:43-52 LIK 22:47-53 ZAN 18:2-12\nZIDA I TRAI ZEZI DAN ZARDEN ZETSEMANE\nPYER I KOUP ZOREY EN ZONM\nZEZI I GANNY ARETE\nLontan minwi in sonnen. Bann pret in dakor pour pey Zida 30 pyes larzan pour trai Zezi. Alor Zida i anmenn en lafoul bann Farizyen ek sef pret e zot al rod Zezi. I osi annan en group solda Romen arme ek en komandan militer avek zot.\nI paret ki ler Zezi ti fer Zida ale apre repa Lapak, i’n al direkteman kot bann sef pret. (Zan 13:27) Zot in rasanble zot prop zofisye e osi en group solda. I posib ki avan sa, Zida ti’n anmenn zot dan sa lasanm kot Zezi ek son bann zapot ti selebre Lapak. Me la sa lafoul in travers Vale Kidronn pour zot al kot sa zarden. Zot in anmenn bann zarm, flanbo ek lalanp akoz zot determinen pour aret Zezi.\nAnmezir ki Zida i gid sa lafoul lo Montanny Pye Zoliv, i asire ki i konnen kote Zezi i ete. Pandan sa dernyen semenn, Zezi ek son bann zapot ti ale vini ant Betani ek Zerizalenm, zot ti souvandfwa pas dan zarden Zetsemane. Me la i aswar e i posib ki bann pye zoliv dan sa zarden i fer li difisil pour zot vwar Zezi. Alor ki mannyer sa bann solda, ki petet pa’n zanmen vwar Zezi avan, pou kapab rekonnet li? Zida i donn zot en siny. I dir zot: “Sa enn ki mon anbrase, li menm li sa enn, aret li e fer gard anmenn li.”—Mark 14:44.\nLer Zida i anmenn sa lafoul dan zarden, i vwar Zezi ek son bann zapot e i al direk kot li. Zida i dir: “Bonzour Ansenyan!” e i anbras li avek tandres. Zezi i demann li: “Akoz ou la ou?” (Matye 26:49, 50) Zezi i reponn son prop kestyon e dir: “Zida, eski ou pe trai Garson zonm par anbras li?” (Lik 22:48) Me Zezi nepli trakas li avek Zida ki’n trai li.\nAprezan Zezi i avans devan dan lalimyer bann flanbo ek lalanp e i demande: “Lekel ki zot pe rode?” En dimoun dan lafoul i reponn: “Zezi sa Nazareen.” Avek kouraz Zezi i dir: “Mwan menm sa.” (Zan 18:4, 5) Zot sirprann e zot tonm ater.\nOlye profite pour sov dan fernwanr, ankor enn fwa Zezi i demande lekel zot pe rode? Ankor enn fwa zot dir, “Zezi sa Nazareen” e Zezi i dir dan en fason kalm: “Mon’n dir zot ki se mwan menm sa. Alor si zot pe rod mwan, les sa bann zonm ale.” Menm pandan sa moman vreman difisil, Zezi i rapel sa ki i’n dir avan, ki i pa pou perdi ni menm enn. (Zan 6:39; 17:12) Zezi in protez son bann zapot fidel e ni enn parmi zot pa’n perdi “eksepte sa enn ki pou ganny detrir” setadir Zida. (Zan 18:7-9) Sanmenm sa ki aprezan Zezi i dir zot les son bann disip fidel ale.\nLer bann zapot i vwar bann solda leve e al ver Zezi, zot realize ki pe arive. Zot demande: “Senyer, eski nou devret servi lepe?” (Lik 22:49) Avan ki Zezi i ganny sans reponn, Pyer i pran enn dan sa de lepe ki avek bann zapot. I atak Malkis, en lesklav granpret e sot son zorey kote drwat.\nZezi i tous zorey Malkis e geri sa blesir. Apre sa, i ansenny en leson enportan ler i donn Pyer sa lord: “Remet ou lepe dan son plas, parski tou sa ki servi lepe pou mor par lepe.” Zezi i pare pour ganny tyonbo parski i eksplike: ‘Ki mannyer sa Lekritir ki dir i devret ariv koumsa pou akonpli?’ (Matye 26:52, 54) Zezi i osi dir: “Ou pa krwar ki mon devret bwar sa lakoup ki mon Papa in donn mwan?” (Zan 18:11) Zezi i dakor pour fer sa ki Bondye i oule menm si i bezwen mor.\nZezi i demann lafoul: “Eski zot in vin aret mwan avek lepe ek mayos konmsi mon en voler? Zour apre zour, mon ti abitye asize e ansennyen dan tanp, pourtan zot pa ti vin aret mwan. Me tousala in arive pour ki sa ki bann profet in ekri i ganny akonplir.”—Matye 26:55, 56.\nSa group solda, sa komandan militer ek bann zofisye Zwif i tyonbo Zezi e anmar li. Ler bann zapot i vwar sa, zot taye. Par kont, “en serten zenn onm,” petet disip Mark, i reste parmi lafoul pour li kapab swiv Zezi. (Mark 14:51) Bann dimoun dan lafoul i rekonnet li e zot esey tyonbo li, alor i taye e kit son lenz linenn deryer.\nAkoz Zida ti rod Zezi dan zarden Zetsemane?\nDan pe sey defann Zezi, ki Pyer ti fer, me ki Zezi ti dir konsernan sa?\nKi mannyer Zezi ti montre ki i ti dakor pour fer lavolonte Bondye?\nLer bann zapot ti abandonn Zezi, lekel ki ti reste e ki ti arive apre?\nPartaze Partaze Kris i ganny trair e arete


Konman pour batir lafwa dan Bondye | Lanmour Bondye\n“Kontinyen fer progre dan zot lafwa ki tre sen”\n“Kontinyen fer progre dan zot lafwa ki tre sen. . . . Reste dan lanmour Bondye.”—ZID 20, 21.\n1, 2. Ki proze konstriksyon ou enplike ladan e akoz kalite nou travay i enportan?\nOU PE travay dir lo proze konstriksyon en batiman. Sa travay in ganny fer pour en pe letan e i pou kontinyen alavenir. Sa travay i satisfezan, menm si ziska aprezan i pa’n enn ki fasil. Nenport kwa i kapab arive, me ou ou’n determinen pour pa bes lebra oubyen ralanti parski sa travay ki ou pe fer pou annan lefe lo ou lavi e menm lo ou lavenir. Akoz? Akoz ou menm ou sa batiman ki pe ganny konstrir!\n2 Disip Zid ti met lanfaz lo sa travay konstriksyon ki nou bezwen fer lo nou lekor. Kan i ti ankouraz bann Kretyen pour “reste dan lanmour Bondye,” i ti osi endike ki mannyer zot ti pou kapab fer sa dan son verse presedan. I ti dir: “Kontinyen fer progre [oubyen “batir lo,” NW] zot lafwa ki tre sen.” (Zid 20, 21) Ki serten fason ou kapab kontinyen progrese e ranforsi ou lafwa pour ki ou ava kapab reste dan lanmour Bondye? Annou egzamin trwa domenn dan nou proze konstriksyon spirityel ki kapab ed nou fer sa.\nKONTINYEN BATIR LAFWA DAN LALWA DRWAT ZEOVA\n3-5. (a) Ki pwennvi Satan ti pou kontan nou annan konsernan bann lalwa Zeova? (b) Ki pwennvi nou devret annan lo bann lalwa Bondye e ki lefe sa pou annan lo nou santiman? Donn en legzanp.\n3 Premyerman, nou devret ranforsi nou lafwa dan bann lalwa drwat sorti kot Bondye. Pandan ki ou’n etidye sa liv, sirman ou’n remark bokou lalwa drwat Zeova konsernan nou kondwit. Ki ou pwennvi konsernan sa bann lalwa? Satan i definitivman anvi fer ou krwar ki bann lalwa, prensip ek standar Zeova i en fardo e ki i pe priv ou bann bon keksoz. Sa taktik ti efikas depi o konmansman an Edenn e Satan i ankor pe servi li. (Zenez 3:1-6) Eski son taktik pou marse lo ou? Bokou pou depan lo ou latitid.\n4 Pour donn en legzanp: Anmezir ki ou mars dan en zoli zarden ou remark en gran baraz solid ki bar akse avek lot kote sa landrwa. Sa peizaz lot kote sa baraz i vreman atiran. Premye kou ou kapab panse ki sa baraz i limit ou liberte. Me, apre ki ou get byen atraver sa baraz ou vwar en gro lyon feros pe sas en zannimo pour li manze! Aprezan ou konpran akoz sa baraz i la, i pour ou prop proteksyon. Eski i annan en predater danzere ki pe tay deryer ou la konmela? Parol Bondye i averti: “Reste vizilan e vey byen. Zot lennmi, dyab pe pas partou konman en lyon ki kriye, pe rode ki i pou devore.”—1 Pyer 5:8.\n5 Satan i en predater vreman visye. Vi ki Zeova pa ti a kontan nou ganny devore par Satan, alor i’n etablir bann lalwa pour protez nou kont “tou bann riz Dyab.” (Efezyen 6:11) Alor, sak fwa nou medit lo bann lalwa Bondye, nou devret vwar zot konman en fason ki nou Papa ki dan lesyel i demontre son lanmour pour nou. Si nou vwar zot dan sa fason, lalwa Bondye pou vin en sours sekirite ek lazwa pour nou. Disip Zak ti ekrir: “Me sa ki egzamin byen lalwa parfe, lalwa laliberte e ki persevere, . . . Bondye pou beni li dan tou son laktivite.”—Zak 1:25.\n6. Ki sa pli bon fason pour batir lafwa dan bann lalwa ek prensip drwat Bondye? Donn en legzanp.\n6 Pli meyer fason pour batir nou lafwa dan sa Enn ki donn lalwa e dan lasazes ki par deryer son bann lalwa i kan nou viv an armoni avek bann komannman Bondye. Par egzanp, “lalwa Kris” i enplik sa lord ki Zezi ti donnen pour ansenny lezot “tou sa ki [i’n] konmande.” (Galat 6:2; Matye 28:19, 20) Bann Kretyen i osi pran o serye sa lord pour reini ansanm dan ladorasyon e pour ankouraz lezot. (Ebre 10:24, 25) Komannman Bondye i osi enplik sa konsey pour priy Zeova regilyerman, wi souvan e senserman. (Matye 6:5-8; 1 Tesalonisyen 5:17) Anmezir ki nou viv dapre sa bann komannman, nou pou vwar pli klerman ki zot vreman bann gidans ki’n ganny donnen avek lanmour. Si nou obeir zot nou pou ganny lazwa ek satisfaksyon ki nou pa ti pou zanmen gannyen okenn par dan sa lemonn boulverse. Anmezir ou medit lo byenfe ki ou menm ou’n gannyen par viv an armoni avek lalwa Bondye, eski pa ou konfyans dan son lalwa i vin pli for?\n7, 8. Ki mannyer Parol Bondye i asir bann ki enkyet pangar avek letan zot pa ava reisi swiv sa semen drwat?\n7 Parler serten i panse ki i pou difisil pour obeir tou bann lalwa Zeova anmezir ki letan i pase, alor zot konmans enkyet. Zot per ki zot pa pou reisi. Si zanmen ou santi koumsa, gard sa parol antet: “Mwan Zeova, mon ou Bondye, sa Enn ki pe ansenny ou pour ou prop byenfe, sa Enn ki pe fer ou mars dan sa semen ki ou devret marse. Si selman ou byen atantif anver mon bann komannman! Alor ou lape pou vin zis parey en larivyer e ou ladrwatir parey bann laroul dan lanmer.” (Izai 48:17, 18) Eski ou’n deza asize e medit lo sa parol ankourazan?\n8 Dan sa verse, Zeova pe rapel nou ki si nou obeir li nou pou ganny bokou byenfe. I promet pour donn nou de benediksyon. Premyerman, nou lape pou vin zis parey en larivyer, ki kalm, annabondans e kontinyen koule. Dezyenmman, nou ladrwatir pou parey laroul dan lanmer. Si ou debout lo en lans e get laroul ale vini enn deryer lot, sirman ou pou santi ki sa i en keksoz ki pa pou zanmen fini. Ou konnen ki bann laroul pou kontinyen vini e kraze lo lans pour ankor en kantite lannen. Zeova i dir ki ou ladrwatir setadir ou bann bon aksyon pou parey sa laroul. Tan ki ou fer ou mye pour reste fidel avek li, Zeova pa pou zanmen les ou tonbe! (Psonm 55:22) Eski pa sa bann promes senser i batir ou lafwa dan Zeova e dan son bann lalwa drwat?\n“ANNOU AVANSE POUR ARIV DAN EN MATIRITE”\n9, 10. (a) Akoz matirite spirityel i sa pli meyer lobzektif pour bann Kretyen? (b) Ki mannyer en pwennvi spirityel i anmenn lazwa?\n9 Dezyenm laspe ou proze konstriksyon i ganny revele dan sa parol enspire: “Annou avanse pour ariv dan en matirite.” (Ebre 6:1) Matirite i en lobzektif remarkab pour en Kretyen. Lekontrer avek perfeksyon ki pour le moman nou pa kapab atenn li, matirite spirityel i en lobzektif ki nou kapab atenn. Deplis, anmezir zot vin pli matir, bann Kretyen i ganny bokou lazwa ler zot servi Zeova. Akoz sa?\n10 En Kretyen matir i en dimoun ki spirityel. I egzamin keksoz dapre pwennvi Zeova. (Zan 4:23) Pol ti ekrir: “Bann ki viv selon zot prop natir, zot sel preokipasyon i sa ki zot natir i demann zot, me bann ki viv selon Lespri zot preokipasyon i ganny kontrole par sa ki Lespri i demande.” (Romen 8:5) En dimoun ki mazin zis son bann dezir pa pou ganny bokou lazwa akoz i plizoumwen konsantre lo son prop lentere, i mazin zis ozordi e i met lanfaz lo keksoz materyel. Me en dimoun ki mazin bann keksoz spirityel li i annan lazwa akoz i konsantre lo Zeova “sa Bondye ere.” (1 Timote 1:11, NW) En dimoun ki spirityel i senserman anvi fer plezir Zeova e i zwaye menm si i rankontre leprev. Akoz? Parski leprev i donn li sa loportinite pour prouve ki Satan i en manter e i batir son lentegrite e sa i fer plezir nou Papa ki dan lesyel.—Proverb 27:11; Zak 1:2, 3.\n11, 12. (a) Ki Pol ti dir konsernan abilite en Kretyen pour “konn fer diferans ant sa ki byen ek sa ki mal” e ki i ti anvi dir kan i ti servi sa lekspresyon “ganny antrennen” oubyen formen? (b) Ki lantrennman nou lekor i devret pas atraver pour ki nou vin pli matir spirityelman e pli kalipa fizikman?\n11 Spirityalite ek matirite i vin atraver formasyon. Egzamin sa verse: “Me nouritir solid i pour bann adilt ki par leksperyans zot [“in ganny antrennen pour,” NW] konn fer diferans ant sa ki byen ek sa ki mal.” (Ebre 5:14) Dan langaz Grek kan Pol ti pe dir “ganny antrennen” ouswa formen pour konn fer diferans ant sa ki byen ek mal, i ti pe refer avek en lekspresyon ki ti renonmen parmi bann atlet zimnastik Lagres dan premye syek, andotmo i ti kapab pe dir, ‘zot in ganny antrennen parey en zimnas pour konn fer diferans ant sa ki byen ek sa ki mal.’ Aprezan mazin sa ki sa lantrennman oubyen formasyon i enplike.\nLekor en zimnas i ganny formasyon apre en kantite lantrennman\n12 Kan nou ti ne, nou lekor pa ti ankor ganny antrennen. Par egzanp, en pti baba pa tro konnen ki pozisyon son lebra ek lipye i ete. Alor i zis lev son lanmen dan ler e parfwa i menm tap son figir e sa i sirprann li e i pa kontan. Ptitapti, avek leksperyans, son lekor i ganny antrennen. En pti baba i mars katpat, epi i mars debout e plitar i taye. * Me en zimnas alor? Kan ou vwar en tel atlet pe sote e devire dan lezer dan en fason presi e vreman zoli, san okenn dout ou panse ki nou lekor i parey en masin ki’n byen ganny regle. Abilite sa zimnas pa’n vin par azar, i’n bezwen fer en kantite sesyon lantrennman. Labib i dir ki sa kalite legzersis fizik “i bon, me i napa en gran valer.” Alor, pa nou lantrennman spirityel pour konn fer diferans ant sa ki byen ek sa ki mal i annan plis valer ki sa!—1 Timote 4:8.\n13. Ki mannyer nou kapab form nou abilite pour fer diferans ant sa ki byen ek mal?\n13 Dan sa liv, nou’n diskit bokou lo bann keksoz ki kapab ed nou pour form nou abilite pour konn fer diferans ant byen ek mal pour ki nou kapab reste fidel avek Zeova konman en dimoun spirityel. Kan ou annan bann desizyon pour fer dan lavi tou le zour, egzamin bann prensip sorti kot Bondye dan lapriyer. Dan tou desizyon ki ou bezwen fer, demann ou lekor: ‘Ki prensip ouswa lalwa dan Labib ki relye avek sa sitiasyon? Ki mannyer mon kapab aplik zot? Ki desizyon ki pou fer plezir mon Papa ki dan lesyel?’ (Proverb 3:5, 6; Zak 1:5) Si ou fer bann desizyon baze lo sa bann kestyon ou pou kapab form ou abilite pour fer diferans ant sa ki byen ek mal. Sa kalite formasyon pou ed ou pour vin e reste en dimoun matir spirityelman.\n14. Ki kalite lanvi nou bezwen annan pour ki nou kapab devlope spirityelman, pourtan ki lavertisman nou devret gard antet?\n14 Menm si nou kapab arive atenn staz matirite, nou pou touzour kapab devlop plis spirityelman. Nou depan lo manze pour grandi. Pol ti ekrir: “Nouritir solid i pour bann adilt.” Pran nouritir solid i en lakle pour batir nou lafwa. Lasazes i kan ou konn byen aplik sa ki ou aprann e Labib i dir: “Lasazes i en keksoz prensipal.” Alor, nou bezwen devlop en lanvi senser pour sa laverite presye ki nou Papa i donn nou. (Proverb 4:5-7; 1 Pyer 2:2) Byensir, ganny konnesans ek lasazes sorti kot Bondye pa vedir ki nou devret fyer e panse ki nou pli konnen ki lezot. Nou devret egzamin nou lekor regilyerman pour vwar si nou pa pe les lorgey oubyen lezot febles devlope e pran rasin dan nou leker. Pol ti demann nou pour kontinyen ‘egzamin nou lekor pour war si nou pe gard nou lafwa. Teste nou lekor’ pour vwar sa ki nou vreman ete.—2 Korentyen 13:5.\n15. Akoz lanmour i enportan dan devlopman ek spirityalite en Kretyen?\n15 Konstriksyon lo en lakaz i kapab fini, me i touzour annan travay pour fer. Antretyen ek reparasyon i neseser e anmezir sirkonstans i sanze petet i pou neseser pour fer serten lazout avek sa lakaz. Ki nou bezwen pour vin matir e gard nou spirityalite? Premyerman, lanmour. Nou bezwen kontinyen devlop lanmour pour Zeova e pour nou bann frer ek ser Kretyen. Si nou napa lanmour, tou nou konnesans ek travay pou anven, i pou zis parey en ta tapaz dan vid. (1 Korentyen 13:1-3) Avek lanmour nou kapab atenn matirite Kretyen e kontinyen devlope spirityelman.\nGARD OU LESPRI FIKSE LO LESPWAR KI ZEOVA I DONNEN\n16. Ki kalite fason panse Satan i promote e ki proteksyon Zeova in donn nou?\n16 Annou egzamin en lot laspe dan nou proze konstriksyon. Pour ki ou kapab batir ou lekor konman en vre disip Kris, ou bezwen egzamin ou fason panse. Satan, dirizan sa lemonn i en sef dan fer trik pour ki en dimoun i devlop en santiman negatif kot zot dekouraze, enkyet, napa konfyans e dezespere. (Efezyen 2:2) Sa kalite fason panse i danzere pour en Kretyen zis parey bann dibwa pouri dan en batiman an bwa. Erezman Zeova i protez son pep atraver en kalite esansyel e sa se lespwar.\n17. Ki mannyer Labib i montre lenportans lespwar?\n17 Labib i mansyonn diferan parti en lekipman batay ki nou bezwen pour lager kont Satan ek son lemonn. En eleman enportan dan sa lekipman i sa kas proteksyon ki donn nou “lesperans dan delivrans.” (1 Tesalonisyen 5:8) En solda dan letan Labib ti konnen ki i pa ti pour sirviv dan en batay si i ti napa son kas. Sa kas ti souvan ganny fer an metal e anndan ti annan lapo oubyen latwal velour e sa kas ti protez son latet pour ki nanryen pa fer li ditor. Parey en kas i protez latet, lespwar oubyen lesperans i kapab protez ou lespri ek ou fason panse.\n18, 19. Ki kalite legzanp Zezi in kite konsernan gard nou lafwa e ki mannyer nou kapab imit li?\n18 Zezi ti kit sa pli bon legzanp an rapor avek gard lespwar. Mazin sa ki i ti pas atraver dernyen swar son lavi lo later. Enn son zanmi pros ti trai li pour larzan. En lot ti dir i pa konn li. Lezot ti abandonn li e sove. Son bann konpatriyot ti vir kont li e kriye pour ki larme Romen i fer li sibir en lanmor martir. Ou pou dakor ki Zezi ti fer fas avek bann leprev ki nou menm nou pa pou zanmen pas atraver. Kwa ki ti ed li? Ebre 12:2 i donn larepons: “[Akoz] lazwa ki i ti merite, i’n sibir lanmor lo [en “poto martir,” NW] san pran kont laont e la i’n asiz dan kote drwat tronn Bondye.” Zezi ti reste konsantre lo sa lazwa ki Bondye ti met devan li.\n19 Ki sa lazwa ki Zezi ti reste konsantre lo la? Anfet, i ti konnen ki atraver son landirans i ti pou annan en rol pour zwe dan sangtifikasyon non sen Zeova. I ti pou donn sa pli gran laprev ki Satan i vreman en manter. Napa en lot lespwar ki ti kapab donn Zezi plis lazwa! I ti osi konnen ki Zeova ti pou rekonpans li en kantite si i ti reste fidel e devan li ti annan en letan kot i ti pou reini avek son Papa. Zezi ti gard sa lespwar merveye dan son lespri pandan bann moman pli difisil. Nou devret fer parey. Nou osi nou annan en lazwa ki nou kapab konsantre lo la. Zeova i donn nou tou sa privilez pour ede sanktifye son gran non. Nou kapab prouve ki Satan i en manter par swazir Zeova konman nou Souvren e protez nou lekor dan lanmour nou Papa, malgre nou rankontre tou sort leprev ek tantasyon.\n20. Kwa ki kapab ed ou pour reste touzour pozitif e annan lespwar?\n20 Zeova pa zis anvi rekonpans son bann serviter fidel, me i vreman enpasyan pour fer li. (Izai 30:18; Malaki 3:10) I kontan pour donn son bann serviter bann bon keksoz ki zot ti a kontan. (Psonm 37:4) Alor gard ou lespri fikse lo sa lespwar ki devan ou. Pa zanmen les bann panse negatif, degradan ki dan sa lemonn Satan enfliyans oubyen anbet ou. Si ou santi ki lespri sa lemonn pe konmans enfiltre dan ou lespri ek leker, sipliy Zeova atraver lapriyer pour ou ganny “lape Bondye ki depas tou konpreansyon imen.” Sa lape ki Bondye i donnen pou protez ou leker ek ou lespri.—Filipyen 4:6, 7.\n21, 22. (a) Ki lespwar merveye bann manm “gran lafoul” i apresye? (b) Ki bout dan lespwar en Kretyen ou pli kontan e ki ou rezolisyon?\n21 Pa sa i en lespwar ki ou devret konsidere! Si ou form parti sa “gran lafoul” ki pou sirviv “sa gran ladetres,” mazin sa lavi ki ou pou gannyen byento. (Revelasyon 7:9, 14, NW) Avek Satan ek son bann demon ki pou nepli egziste, ou pou santi en soulazman ki difisil pour konpran la konmela. Apre tou, lekel parmi nou ki’n deza eksperyans lavi san lenfliyans lemonn koronpi Satan? Avek sa kalite presyon ki pou nepli, pa i pou vreman en lazwa pour travay e transform sa later dan en paradi anba dominasyon Zezi ek sa 144,000 ki pou diriz avek li dan lesyel! Pa nou vreman kontan pour annan sa lespwar kot nou pou nepli vwar dimoun malad ouswa andikape e nou pou akey nou bann defen kot latonm e viv parey Bondye ti a kontan nou viv! Anmezir ki nou vin parfe, nou pou annan en pli gran rekonpans e sa i sa promes dan Romen 8:21 ki koz lo “laliberte . . . bann zanfan Bondye.”\n22 Zeova i anvi ki nou atenn sa pli gran laliberte ki ou kapab mazinen. Sa semen ki anmenn ver laliberte i depan lo ou lobeisans. Eski pa i vo lapenn fer sa zefor de zour an zour pour obeir Zeova depi la konmela? Alor, kontinyen fer progre dan ou lafwa ki tre sen pour ki ou ava kapab reste dan lanmour Bondye pour touzour!\n^ par. 12 Syantis i dir ki nou devlop en sans spesyal dan nou lekor kot nou kapab kontrol mouvman ek deplasman nou lebra ek lipye. Par egzanp, sa sans i ed ou pour bat lanmen avek lizye fermen. En madanm ki ti perdi sa sans pa ti kapab ni debout, marse oubyen menm asize.\nNenport ki kantite letan nou pe servi Zeova, nou kapab kontinyen progrese spirityelman.\nZenn—Ki ou pou fer avek ou Lavi?


Enok ti mars avek Bondye\nLatour Veyer | No. 1 2017\nLIR AN Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kreol Seselwa Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nIMIT ZOT LAFWA | ENOK\nI ti vreman fer plezir Bondye\nENOK ti viv pour apepre 365 an. Son lavi ti kat fwa pli long ki lavi en dimoun ozordi. I kapab difisil pour nou konpran sa, me pandan sa lepok, Enok pa ti sitan vye. I ti viv plis ki senk mil an pase, en lepok kot dimoun ti viv pli lontan ki ozordi. Ler Enok ti ne, Adan sa premye zonm, ti’n deza viv pour plis ki sis san lannen e i ti viv pour ankor trwa san-z-an. Serten desandans Adan ti viv pli lontan ki sa. Alor menm a laz 365 an, petet Enok ti ankor for parey en dimoun ki ti ankor annan en ta lannen pour viv. Me an realite, sa pa ti leka.\nI tre probab ki lavi Enok ti an danze. Imazin li pe sove, dan son lespri i pe mazin lakoler ki lo figir bann dimoun apre ki i’n dir zot sa mesaz sorti kot Bondye. Sa bann dimoun ti ay Enok. Zot pa ti kontan sa mesaz e zot ti ay sa Bondye ki ti’n anvoy li. Zot pa ti kapab atak Zeova ki ti Bondye Enok me zot ti definitivman kapab fer Enok en keksoz. Petet Enok ti mazinen si i ti pou vwar son fanmir ankor. Eski i ti mazin son madanm, son bann fiy, son garson Metousela oubyen son pti zanfan Lamek? (Zenez 5:21, 23, 25) Eski i ti pe al mor?\nLabib pa koz bokou lo Enok. I annan zis trwa pasaz Labib ki donn en pe plis detay lo li. (Zenez 5:21-24; Ebre 11:5; Zid 14, 15) Par kont, sa bann verse i donn ase lenformasyon pour nou kapab konn sa zonm ki ti annan bokou lafwa. Eski ou annan en fanmir pour pran swen avek? Eski ou’n deza vwar li difisil pour defann sa ki ou krwar i byen? Si wi, ou kapab aprann bokou avek lafwa Enok.\n“ENOK TI KONTINYEN MARS AVEK SA VRE BONDYE”\nDimoun ti pe fer bann move keksoz ler Enok ti ne. I ti sa setyenm zenerasyon Adan. I vre ki sa letan dimoun ti pli pre avek perfeksyon ki Adan ek Ev ti’n perdi. Sanmenm sa dimoun ti ankor kapab viv lontan. Me zot ti imoral e zot ti napa en bon relasyon avek Bondye. Vyolans ti partou. Sa ti konmans avek dezyenm zenerasyon, ler Kaen ti touy son frer Abel. I paret ki enn bann desandans Kaen ti byen fyer ki i ti en dimoun pli vyolan ki Kaen. Dan sa trwazyenm zenerasyon, keksoz ti vin pli pir. Dimoun ti mank respe pour non Bondye ki sakre. I paret ki zot ti konmans kriy lo non Zeova me pa pour ador li.—Zenez 4:8, 23-26.\nI tre probab ki sa kalite larelizyon koronpi ti partou dan lepok Enok. Alor, anmezir ki Enok ti grandi, i ti bezwen fer en swa. Eski i ti pou fer parey tou lezot dimoun ki ti pe viv dan sa lepok oubyen eski i ti pou rod Zeova, sa vre Bondye ki’n kree lesyel ek later? I ti bezwen tousan pour li aprann lo Abel ki ti’n mor akoz i ti ador Zeova dan sa fason ki I aprouve. Enok ti deside fer parey Abel. Zenez 5:22 (NWT) i dir: “Enok ti kontinyen mars avek sa vre Bondye.” Sa parol i montre ki Enok ti en zonm ki ti fidel avek Bondye malgre ki i ti pe viv dan en lemonn kot dimoun ti napa respe pour Bondye. I premye dimoun dan Labib ki ganny dekrir koumsa.\nSa menm verse i dir ki Enok ti kontinyen mars avek Zeova apre ki i ti’n vin papa Metousela. Alor, nou vwar ki Enok ti annan en fanmir ler i ti apepre 65 an. I ti annan en madanm, ki Labib pa nonm son non. I ti osi annan bann “garson ek fiy,” ki Labib pa dir konbyen. Pour ki en papa i mars avek Bondye an menm tan ki i elve son zanfan e pran swen avek son fanmir, i bezwen esey pran swen avek zot fason ki Bondye i oule. Enok ti konpran ki Bondye ti ekspekte ki i reste fidel avek son madanm. (Zenez 2:24) Nou kapab mazinen ki i ti osi fer son mye pour ansenny son zanfan lo Zeova. Ki ti rezilta son zefor?\nLabib pa donn bokou detay lo bann zanfan Enok. I pa dir nanryen lo lafwa son garson Metousela, ki ti viv pli lontan ki okenn lezot dimoun dan Labib. I ti mor sa menm lannen ki Deliz ti arive. Annefe, Metousela ti ganny en garson ki ti apel Lamek. Son granpapa Enok ti viv pour ankor plis ki san-t-an apre ki Lamek ti’n ne. Lamek ti annan en lafwa remarkab. Zeova ti enspir li pour profetiz lo son garson Noe e sa profesi ti ganny akonplir apre Deliz. Parey son granper Enok, Noe ti en zonm ki ti mars avek Bondye. Noe pa’n zanmen rankontre Enok me Enok ti’n kit en bon legzanp. Noe ti’n kapab aprann konsernan Enok avek son papa Lamek, son granpapa Metousela oubyen petet menm avek Zared, papa Enok ki ti mor ler Noe ti annan 366 an.—Zenez 5:25-29; 9:1.\nMazin sa diferans ki i ti annan ant Enok ek Adan. Menm si Adan ti parfe, i ti fer pese kont Zeova e son desandans in swiv son legzanp e rebel kont Bondye, ki’n anmenn soufrans. Par kont, Enok ki ti enparfe, ti mars avek Bondye e kit en bon legzanp lafwa pour son desandans. Adan ti mor ler Enok ti annan 308 an. Eski bann fanmir Adan ti an dey pour zot zanset ki ti egois? Nou pa konnen. An tou ka, Enok “ti kontinyen mars avek sa vre Bondye.”—Zenez 5:24, NWT.\nSi ou annan en fanmir pour pran swen avek, reflesir lo ki ou kapab aprann avek lafwa Enok. Menm si i vreman enportan pour pran swen avek ou fanmir lo plan materyel, i pli enportan ankor pour ed zot devlop en bon relasyon avek zot Kreater. (1 Timote 5:8) Ou fer sa pa selman par sa ki ou dir me osi par sa ki ou fer. Si ou swazir pour mars avek Bondye parey Enok e les son Parol gid ou, ou osi ou kapab en bon legzanp pour ou fanmir imite.\nENOK TI “PROFETIZE KONSERNAN ZOT”\nKonman en zonm ki ti annan lafwa, Enok ti’n kapab santi li tousel dan en lemonn ki pa ti krwar dan Bondye. Me eski son Bondye Zeova ti mazin li? Byensir. En zour, Zeova ti koz avek sa serviter fidel. Bondye ti donn Enok en mesaz pour anons avek bann dimoun dan son letan. Alor i ti vin premye profet Bondye ki son mesaz in ganny ekrir dan Labib. Nou konn sa akoz bokou syek pli tar, Zid ki ti demi frer Zezi, ti ganny enspire pour ekri bann parol profetik ki Enok ti’n dir. *\nKi Enok ti profetize? Sa profesi i dir: “Gete! Zeova in vin avek plizyer dizenn milye lanz sen pour egzekit zizman lo tou dimoun e pour kondann tou bann ki napa respe pour Bondye akoz tou move aksyon ki zot ti fer e pour tou keksoz sokan ki sa bann move dimoun ti dir kont li.” (Zid 14, 15) Premye keksoz ki ou kapab remarke, se ki Enok ti koz konmsi Bondye ti’n fini fer sa ki dan sa profesi. Bokou lezot profesi ki ti ganny ekrir apre ti ganny ekrir dan menm fason. Sa profesi i telman asire ki i ganny ekrir konmsi i’n fini arive.—Izai 46:10.\nSan okenn lafreyer, Enok ti proklanm mesaz Bondye avek en lemonn vyolan\nKi mannyer i ti ete pour Enok anons sa mesaz, petet avek tou dimoun ki ti pou ekoute? Remarke ki degre serye e fran sa lavertisman ti ete. Enok ti servi bann parol parey “napa respe pour Bondye,” “move aksyon” ek “move dimoun” pour kondann zot, zot aksyon e fason ki zot ti fer sa bann aksyon. Alor, sa profesi ti averti tou dimoun ki depi ki nou premye paran ti ganny pouse dan zarden Edenn, sa lemonn in konpletman koronpi. Sa lemonn ti pou ganny detrir ler Zeova i vini avek son “plizyer dizenn milye lanz sen.” San okenn lafreyer, Enok ti proklanm sa lavertisman Bondye e i ti fer sa li tousel. Petet Lamek ki ti ankor zenn ti enpresyonnen ler i ti vwar kouraz son granpapa. Si sa i leka, nou kapab konpran akoz.\nLafason ki Enok ti demontre son lafwa i kapab motiv nou pour demann nou lekor si nou vwar sa lemonn ki nou pe viv ladan parey Bondye i vwar. Sa zizman ki Enok ti anonse i ankor aplikab ozordi zis parey i ti ete dan son letan. Annakor avek lavertisman Enok, Zeova ti anmenn Deliz lo sa move lemonn dan letan Noe. Me sa destriksyon i en legzanp sa pli gran destriksyon ki pe vini byento. (Matye 24:38, 39; 2 Pyer 2:4-6) Ozordi, zis parey dan letan Noe, Bondye in pare avek son plizyer dizenn milye lanz sen pour anmenn zizman kont sa move lemonn. Sakenn ant nou i devret pran aker lavertisman Enok e nou devret dir lezot dimoun osi. Lopinyon nou fanmir ek zanmi i kapab diferan avek sa ki pour nou. Parfwa nou kapab santi nou tousel. Me Zeova pa ti zanmen abandonn Enok e i pa pou abandonn son bann serviter fidel ozordi.\n“TRANSFER . . . POUR KI I PA SOUFER LER I TI MOR”\nKi mannyer keksoz ti fini pour Enok? Dan en sans, son lanmor ti pli misterye e enteresan ki son lavi. Liv Zenez i senpleman dir: “Enok ti kontinyen mars avek sa vre Bondye. Apre i ti nepli, akoz Bondye ti pran li.” (Zenez 5:24, NWT) Dan ki fason Bondye ti pran Enok? Pli tar zapot Pol ti eksplike: “Akoz son lafwa, Bondye ti transfer Enok pour ki i pa soufer ler i ti mor e personn pa ti konnen kote i ti ete parski Bondye ti’n transfer li. Parski avan ki Bondye ti transfer li, i ti montre Enok ki i ti’n vreman fer li plezir.” (Ebre 11:5) Ki Pol ti oule dir par sa fraz “transfer . . . pour ki i pa soufer ler i ti mor”? Serten tradiksyon Labib i dir ki Bondye ti fer Enok mont dan lesyel me sa pa posib. Labib i montre ki Zezi Kri ti premye pour ganny resisite pour al dan lesyel.—Zan 3:13.\nAlor, dan ki sans Enok ti ganny “transfer . . . pour ki i pa soufer ler i ti mor”? I tre probab ki Zeova ti fer li mor san ki i soufer. Me avan sa, Zeova “ti montre Enok ki i ti’n vreman fer li plezir.” Ki mannyer? Zis avan son lanmor, i kapab ki Bondye ti montre Enok en vizyon lo ki mannyer i pou ete ler later i vin en paradi. Pour Enok i ti kler ki i ti’n ganny laprouvasyon Zeova, apre sa i ti mor. Letan zapot Pol ti pe ekri konsernan Enok ek lezot zonm ek fanm fidel, i ti dir: “Ler tou sa bann dimoun ti mor zot lafwa ti ankor for.” (Ebre 11:13) Apre sa, i kapab ki son bann lennmi ti rod son lekor, me “personn pa ti konnen kote i ti ete.” Petet sa i akoz Zeova ti’n fer son lekor disparet pour anpese ki zot servi son lekor dan en move fason oubyen pour promot fo larelizyon. *\nAvek sa bann leksplikasyon sorti dan Labib, annou esey imazinen ki mannyer lavi Enok ti fini. Anmezir ki nou fer sa, gard antet ki sa i zis en posibilite. Imazin Enok byen fatige pe taye pour sov son lavi. Bann ki ti pe persekit li ti pe tay deryer li akoz sa mesaz zizman ki i ti’n anonse ti’n fer zot ankoler. Enok ti trouv en landrwa kasyet e i ti repoz la pour en pe letan. Me i ti konnen ki i pa ti pou kapab kasyet la pour lontan akoz sa bann dimoun ti anvi touy li. Anmezir i ti repoze, i ti priy son Bondye e apre sa, i ti santi li anpe. I ti ganny en vizyon ki ti telman kler ki pour Enok i ti konmsi i ti pe vreman arive.\nI tre probab ki bann dimoun ti anvi touy Enok ler Zeova ti pran li\nImazinen ki i vwar en lemonn konpletman diferan avek sa enn ki i konnen. Pour li, sa lemonn i zoli zis parey zarden Edenn me napa okenn lanz ki pe vey larantre pour anpes dimoun antre. I vwar bokou dimoun, zonm konman fanm. Zot annan bokou lenerzi e zot an bonn sante. Zot pe viv anpe. Napa sa laenn ek persekisyon ki Enok i abitye avek. Enok i santi ki i annan lanmour ek laprouvasyon Zeova. I asire ki sa i sa landrwa kot i devret ete e ki sa pou vin son prop landrwa reste. Dousman dousman, Enok i santi li pli anpe. I frenm son lizye e i tonm dan en profon sonmey. Sa kalite dormi napa rev.\nZiska ozordi, Enok i ankor pe dormi dan lanmor. Zeova pa’n oubliy li, i ankor dan son memwar. Parey Zezi ti promet pli tar, sa letan pe vini kot tou dimoun ki dan memwar Bondye pou tann lavwa Kris e zot pou sorti dan latonm. Ler zot resisite, zot pou dan en nouvo lemonn kot tou i zoli e anpe.—Zan 5:28, 29, not.\nEski ou ti a kontan la dan sa nouvo lemonn? Imazin sa leksitasyon ler nou pou vwar Enok. Mazin bann keksoz enteresan ki nou pou kapab aprann avek li. I pou kapab dir nou si fason ki nou’n imazin bann dernyen moman son lavi ti vre. Me i annan en keksoz ki nou bezwen aprann avek lavi Enok la konmela. Apre ki Pol ti’n koz lo Enok, i ti dir: “San lafwa i enposib pour vreman fer plezir Bondye.” (Ebre 11:6) Pa sa i en bon rezon pour nou imit kouraz ek lafwa remarkab ki Enok ti annan!\n^ par. 14 Serten spesyalis Labib i dir ki Zid ti sit en liv Deterokanonik ki apel Liv Enok. Me sa liv ki personn pa asire kote i sorti, i ranpli avek lezann e i mal pour dir ki Enok ki ti ekri sa liv. Sa liv i mansyonn profesi Enok, me i kapab ki sa lenformasyon ti’n ganny tire dan bann sours ki nepli egziste ozordi. Petet sa bann lenformasyon in ganny tire dan en vye dokiman oubyen i ti en zistwar ki ti ganny rakonte zenerasyon apre zenerasyon. I kapab ki Zid i’n servi menm sours lenformasyon oubyen i’n aprann lo Enok avek Zezi ki ti temwanny lavi Enok ler i ti dan lesyel.\n^ par. 20 Pareyman, Bondye ti fer sir ki personn pa ti kapab ganny lekor Moiz ek Zezi pour anpes sa bann menm keksoz arive.—Deterononm 34:5, 6; Lik 24:3-6; Zid 9.\nPartaze Partaze I ti vreman fer plezir Bondye\nEnok—I ti vreman fer plezir Bondye\nLO KOUVERTIR Akfer lir Labib?\nLO KOUVERTIR Ki mannyer mon kapab konmans lir Labib?\nLO KOUVERTIR Kwa ki pou fer mon lektir Labib enteresan?\nLO KOUVERTIR Ki mannyer Labib i kapab amelyor mon lavi?\nLABIB I SANZ LAVI Mon pa ti anvi mor!\nIMIT ZOT LAFWA I ti vreman fer plezir Bondye\nEski ou’n mal konpran?\nText Opsyon pour download bann piblikasyon dan forma elektronik LATOUR VEYER Ki mannyer mon kapab benefisye ler mon lir Labib?\nPartaze Partaze LATOUR VEYER Ki mannyer mon kapab benefisye ler mon lir Labib?\nKi mannyer mon kapab benefisye ler mon lir Labib?\nLATOUR VEYER Ki mannyer mon kapab benefisye ler mon lir Labib?